2 April, 2018, 12:25 am\nUpdate: 12:25PM ESA koto oqo e ra na i tukutuku ka a talanoataka ko Talatala Epeli Rokowaqa, e dua vei ira na turaga i taukei era a vuli mai Navuloa ena vuli lotu ni Lotu Wesele ka vola kina e dua na i vola me baleta na keda i tukutuku na kawa i taukei, oya na �Tukutuku Makawa kei Viti�. Ni wiliwili sara yani.\nOqo na mataqali nei Bakadroti na Bete kei Degei I. O ira na kawa oqo, era sa dui tu vakai ira ga; ka dui turaga vakamataqali. Ena gauna ga i Banuve e dua na qase qaqa mai na mataqali Tu Namotutu qai vakamalumalumutaki ira kece, koya sa qai liu kina mai Rakiraki na Tu Namotutu.\nO ira na kawa i Degei II era sa veidroyaki e Viti; era sa dei tu ga ena dui nodra turaga vakamataqali: O ira ka tiko mai Vuda, Ba, Tavua, Nadi, Nadroga, Serua. Era tu vakamataqali balavu ga eliu (1) Tako kawa ni qase (2) Lavo kawa ni gone.\nEmuri, ni curu i nodra vanua na kawa ni Cava ki lagi, kei na kawa vaka Toga eso, sa qai tekivu kina mera vakayaca vaka Tui ni vanua.\nO ira na dro i Naceva, era vakatawai Kadavu. Sa ra cavuti me Manuduitagi (dui turaga vakamataqali ga).\nNi curu i Dravuwalu na kawa i Kubunavanua mai Totoya, sa qai cavuti rawa kina vei ira na Tui Naceva koya na yaca mai na kawa ni qali Cavakilagi.\nVaka talega kina ni curu i Tavuki, Yale, Nakasaleka, Nabukelevu, Ravitaki, na kawa ni Sau (Qali cava kilagi) kei na kawa vakaToga eso emuri era sa qai cavuti kina ena yaca vakatui ni vanua.\nO ira na ka drodro i Macuata. Era dau cavuti me Sivi Soroi (Era sa dui turaga vakamataqali ga), ka so talega vei ira e curu i Bua, era dau cavuti vakakina.\nKei ira eso na iwase ni Sauturaga mai Rakiraki, era tiko mai Nakorotubu.\nO ira na kawa i Degei ka curu i Namosi, sa yacadra na Torolevu. (Era sa dui cava vakamataqali vakai ira ga.\n8. O ira na Kawa i Rokola. O Rokola oqo sa dua na tamata vuku ni cakacaka vakamatai eliu. Ena gauna era tiko kina mai Aferika ena vanua o Taganiika, qai siro emuri i baravi ka tiko mai Vuda (Vakacegu). Sa dua na qase dau ceuceu ena kau o koya. Ena gauna oya, sa dau ta moto, kei na iwau ceuti.\nO koya talega sa taya na waqa, sa yacana na Kaunitoni (Kaunitoni tu e wai). Era lako mai kina i Viti noda qase.\nA Ciciva na Turaga\nO koya sa vakatalai tani kina, me lako i Vanua levu ka mani muri koya kina o tinana o Adi Leleasiga, kei ira talega na turaga lalai eso, oya ga na gauna e rau a sucu kina na Drua Tabu, o Adi Savusavu, kei Adi Likuiviu, a yacana talega o Adi Samanunu.\nIa, o ratou na veitinani oqo, eratou sa tikoga mai Vuya; o Buatavatava i Bua, o ira na turaga lalai o ya, na yasai Vanua levu i na Tokalau, ka yaco sara i udu.\nIa ena gauna o ya, sa ka levu sara na kawa i Rokomautu era sa bula kina.\nO ira na luve era lewe 4 ka macala tu na yacadra, kei ira na makubuna era lewe 19.\nIa, ka sa tautauvata ga matana na nodra itovo, kei na nona lomani ira nona kawa, se o cei ena digitaka o koya me kena isosomi.\nOti sa qai lomana me sa dua na ka ni marau me caka mai Verata; ena vuku ni nona matua sa qai yaco tale mai kina.\nKa sa lomana me sa caka na ka ni marau ena loma ni rara Vatuvure mai Verata; mera sa laki veimeketi mada kina na lako mai Vanua Levu, kei ira na turaga, kei na marama mai Verata.\nIa ni sa oti e rua na bogi, na nodra marau tiko; sa qai lewa o Rokomautu me sa ia mada veitau cici, ia o koya sa totolo vei ira, me sa qai buli o koya me turaga mai Verata, mei sosomi kei Ratu, ni sa malumalumu mai.\nIa sa lewa kina vakaoqo, ni sa tautauvata ga e matana nodratou i tovo na luvena, kei na nodra i tovo na makubuna.\nKoya sa vuna, ka lewa kina o Rokomautu, mera sa veitaucici ga na makubuna era lewe tinikavitu, mera sa ciciva na turaga.\nOti sa kaya o Ratu, mera sa soqoni mada mai vua na makubuna, me mai vosa vei ira, ia ni ra sa lako mai vua na lewetinikavitu; sa qai vosa vei ira, ka kaya; �Au sa taura oqo e dua na tabua, ia na tabua oqo, na noqu vosa mana vei kemudou; ia niu sa vosa oti, au na qai buluta e matamudou na tabua.\nIa mo dou kila na makubuqu; oqo na noqu vosa ni veivakalougatataki vei kemudou.\nIa kevaka e dua sa totolo vei kemudou, ni dou sa na veitaucici mai, o koya ga oya sa na buli me Ratu, me qau i sosomi, me liutaki Verata.\nO kemudou kece sa bera, mo dou sa na qai vakarorogo tiko vei koya. Ia ragone, sa oti noqu vosa vei kemudou; �Au sa buluta na tabua, oqo na noqu vosa mana; ka sa na dredre sara me kilici tale.�\n�Ia kevaka sa na kili tale na tabua, au sa tukuna vei kemudou; ena rusa nomudou vanua o Verata, ka beci sara emuri, ia kevaka ena sega ni kili tale na tabua oqo; o dou na matanitu tikoga, ka sega ni rusa rawa.�\nA vosa ni qase oqo ragone, ena dina malua.\nIa ni sa vosa oti o Rokomautu sa qai buluta sara na tabua.\nNi sa buluta oti; eratou sa qai lako sara na gone turaga na makubui Rokomautu, me ratou sa laki tuva mai na baravi o Walu mai Verata; me ratou sa veitau cicitaka na turaga, o koya sa liu, me sa nona na itutu vakaturaga.\nIa oqo na yacadra na gone turaga era laki cici mai:\n(3) Tui Nakorovatu;\n(7) Tui Vanuakula;\nIa sai ratou oqo na gone turaga eratou sa laki cici mai. Ia o rau o Burotulevu na qolo kei Tunidau na tacina; erau sega ni bau laki cici mai, ena vuku ni rau malumalumu, ia ka sa kaya ga vei rau o Rokomautu, �Oi kemudrau na gone oqo, drau sega ni yaga mo drau laki ciciva mai na turaga, mo drau tikoga ni sega ni rauti kemudrau na cici, ni drau malumalumu.\nO koya sa totolo vei ratou na sa laki cici mai oqo; ia ena turaga o koya, ia ke kemudrau, drau na kenai Raviti.� (Ia sai ratou na tiko mai Bureta, Naloto nikua, na nodratou kawa o Burotulevu, kei Tunidau. Ka ni sa yacadratou, se nodratou i tutu ena vanua mai Raviti).\nIa o ratou na gone turaga eratou sa tuva tu mai Walu, me ratou cici mai; eratou sa dui qarauna tu na cagi.\nNi sa uvu na davui, ka ia na vakavakao; sa qai bale o Koyanaduna, ia na gauni baravi o ya, sa yacana tiko ga nikua na ului Koyanaduna.\nNi ra sa cici tiko, ka ia na vakavakao, sa vaka e vukataki na cici totolo nei Tuivanuakula; ka sa laki cegu sara vei ira na turaga kei na marama.\nKa sa cici sara mai o Rovarovaivalu na tamana, ka cuquma ka roqota, ka reguca sara ka kaya.\n�Na luvequ sa nomu na lagilagi nikua. Ka me sa cavuti tale na yacamu mei Kubunavanua, se Uqenavanua.\nOti sa kaya sara o Rokomautu. �Oqori na yacana me vaka na noqu vosa mana, ia mo lako sara Kubunavanua, lai vakatawa noqu bure o Naisanokonoko me sa nomu.�


Isikeli, chapter 1 of the Fijian Bible - with audio narration\nIa sa oti oqo e nai katolusagavulu ni yabaki, e nai kava ni vula, e nai kalima ni siga ni vula, ni'u a tiko vata kei ira na bobula mai na uciwai o Keba, sa qai tadola o lomalagi, ia au a raica na raivotu ni Kalou.\n2 E nai kalima ni siga ni vula, o ya nai kalima ni yabaki ni nona vosa i Jiova sa lako mai vakamatata vei Isikeli na bete, na luve i Pusi, e na nodra vanua na kai Kalitia mai na uciwai o Keba; a sa tiko vua maikea na liga i Jiova.\n4 Au a qai vakaraica, ka raica, e dua na covulaca sa lako mai na vualiku, e dua na o levu kei na bukawaqa cudrucudru e vakavolivolita; ia na kena rarama sa vakavolivolita ka serau mai e loma me vaka na ka duiroka matavinaka, mai na loma ni bukawaqa.\n5 E ratou sa basika talega mai e loma e va na ka bula. Ia e vakaoqo na kedratou i rairai: e ratou sa rairai me vaka na tamata.\n6 E ya-va na matadratou, ka ya-va na tabadratou.\n7 E dodonu na yavadratou, kei na qeteqete ni yavadratou sa tautauvata kei na qeteqete ni yava ni luve ni bulumakau: sa tatibi tu me vaka na varasa sa soloti.\n8 Na liga ni tamata sa tu e ruku ni tabadratou e na sarisaridratou vava; ka ratou dui vakamatana ka dui vakatabana.\n9 Sa dui veiuturi na tabadratou. E ratou sa sega ni vuki lesu ni ratou sa lako, e ratou sa dui lako vakadodonu ga yani.\n10 Ia me baleta nai rairai ni matadratou, e ratou sa dui mata vakatamata; ka ratou dui mata vakalaioni e nai matau, e ratou sa dui mata vakabulumakau e nai mawi, ka ratou sa dui mata vakaikeli o iratou vava.\n11 Ia sa vakaoqo na matadratou. Na tabadratou sa dodo cake; e rua na tabadratou yadua sa dui veiuturi, ka rua na tabadratou yadua sa dui ubia na yagodratou.\n12 E ratou sa dui lako vakadodonu ga yani; e ratou lakova na vanua e via lako kina na yalo, ka ratou sega ni vuki lesu tale ni ratou sa lako.\n13 Ia na kedratou i rairai na ka bula, e ratou sa vaka na qilaiso sa waqa tu, sa vaka na veicina caucaudre sa veilakoyaki tu e na kedratou maliwa na ka bula. Sa caudre tu na buka, ia sa tibi na livaliva mai na loma ni bukawaqa.\n14 Ka ratou sa veiciciyaki voli na ka bula, ka sa rairai me vaka na tibi ni livaliva.\n15 Ia oqo ni'u sa vakaraica na ka bula, raica, sa yadua na yava ni qiqi ka tu e dela ni vanua e na yasadratou na ka bula e ratou dui ya va na matadratou.\n16 Na kedratou i rairai na yava ni qiqi kei na kedratou i cakacaka sa vaka na roka ni perili, ka ratou sa tautauvata na lewe va. Nai rairai kei na kedratou i cakacaka sa vaka e dua na yava ni qiqi e na loma ni dua tani na yava ni qiqi.\n17 Ni ratou sa toso, e ratou sa lakova e dua vei iratou na yasana e va; e ratou sega ni gole tani ni ratou sa lako.\n18 Ia na batidratou, sa cecere ka vakadomobula; ia na batidratou sa ka levu sara na matana, vakavolivoliti ratou vava.\n19 Ni ratou sa lako na ka bula, sa lako talega na qiqi e tu e yasadratou; ia ni ratou sa laveti cake mai vuravura na ka bula, sa laveti cake talega na qiqi.\n20 Na vanua e via lako kina na yalo, e ratou lako kina, baleta na vanua o ya e lako kina na yalo; ka sa laveti cake vata kei iratou na qiqi, ni sa tiko na yalodratou na ka bula e na qiqi.\n21 Ni sa lako oiratou oqori, sa lako oiratou oqo; ni ratou sa tu oqori, sa tu oiratou oqo; ni ratou sa laveti cake mai vuravura, sa laveti vata kei iratou na qiqi, ni sa tiko na yalodratou na ka bula e na qiqi.\n22 Na maliwa e dela ni uludratou na ka bula sa vaka na roka ni ukuuku totoka, sa tevuki e dela ni uludratou ki cake.\n23 Kei na ruku ni maliwa e tevuki vakadodonu tu na tabadratou, e dua ki na dua tale. E ratou tauyarua me ubia e dua na yasa, ka tauyarua e dui ubia na yasa ni yagodratou kadua.\n24 Ni ratou sa lako, au sa rogoca na caroba ni tabadratou, sa vaka na vadugu ni wai levu, ka vaka na domo i Koya sa Kaukauwa, na ue me vaka na domo ni mataivalu, ia ni ratou sa tu vakadua, e ratou sa uruca na tabadratou.\n25 E dua na domo sa lako mai na dela ni maliwa e toka e uludratou, ni ratou sa tucake, e ratou sa uruca na tabadratou.\n26 Kei na dela ni maliwa e e dela ni uludratou sa votu e dua nai vakatakarakara ni cewacewa vakaturaga, sa rairai me vaka na vatu safaia; e nai vakatakarakara ni cewacewa vakaturaga e dabe toka kina e dua sa rairai me vaka na tamata mai cake sara.\n27 Ena kenai rairai talega mai tolona me lako cake au raica, me vaka o ya, na roka ni ukuuku totoka e vaka nai rairai ni bukawaqa ni volita na lomana; ia mai na tolona ka lako sobu au raica, me vaka o ya, sa rairai me vaka na bukawaqa sa volita tu na kenai serau.\n28 Me vaka nai rairai ni dua na drodrolagi e na o e na siga ni uca, sa vakakina na kenai serau e vakavolivolita. Sa vakaoqo na raivotu ni vakatakarakara ni serau i Jiova. Ia ni'u sa raica, au sa cuva vakatoboicu, ka rogoca na domona e Dua sa vosa mai.


Iseleiwau ni icavacava | CoinFalls.com\nIseleiwau ni icavacava\nNa yaca ni dua na iyaragi ena ulutaga rawa vakaidina ni solia vei iko e dua na vakasama me baleta na ivakatagedegede ni cakacaka ena reels ni Iseleiwau ni icavacava slots. Mo taura nomu vakaiyaragi voleka sara ga mai o ni se bera ni o sa curu ki na qito oqo ni slot. Sa sa tavoca na qito vata kei na so captivating ni iyaya ni ikuri na maroroi kemuni mo vakabira vakacowiri na slot oqo ena so na gauna ke lailai. Oqo na levu ni cakacaka E taukena na casino ni Slots ni Veikauyaki ena tekinolaji Bally.\nKila me baleta na nomu slots ni iseleiwau ni icavacava\nYaco mai me vaka e dua na slot ni lima na tataivatia vata kei na tolu na iyatu kei na paylines ni ruasagavulu ka lima na iseleiwau ni icavacava slots. O na raica ni veimama ni iwasewase na sikirini e vakasinaiti tu ena matanivola na qito ka na yaga sara ga ena dua vei ira na kilikili na gauna. E dua sa lelevu, sa vakuri na veiwedevi Vakaiulutaga ni sere kei na ivakatagi me sala vata kei iko ena gauna ni nomu gameplay.\nNa ivakatakarakara kece e sa dau sara na kena vagolei ena isema ki na itoko ni ka oqo e oka kina na 'Iseleiwau na tamata', ' Iseleiwau na marama ', e dua na qaniliga, e dua na flask, e dua na itaube, e dua na ivola vivigi, na Kasela kei na Naiti ca.\nNa iseleiwau vakaikoya sa ivakatakarakara ni na manumanu kila na ivakatakarakara ka sa yaco me ra vakaisosomitaka eso tale me rawa ni vukei iko mo na tukuni kina na qaqa ni veisoqosoqo vakavo na kaburaka ni XZone kei na cina ni ivakatakarakara ni tiki ni siliva.\nIseleiwau ni icavacava slots Bonuses\nModifiers ni qito Melekisetiki era a ni na va na iyaya ka rawa ni iTabagoneka triggered ena gauna e dua na nomu spins ni qito Melekisetiki. Vata kei na nodra dui ni isau, na ni vakuria na yadua e dua vei ira na rua na iyatu vakalevu cake kina na kena iwiliwili ena gauna oqo. These features are named as Clumped Wilds, Papanivolavola na Wilds, Wilds ni iyaloyalo kei na lewe na ivakatakarakara.\nNa triggered na galala Vulilesoni ivakatakilakila ena veigauna kece o na vanua na tolu na levu cake ni ivakatakarakara ni XZone ena dua ga na tataivatia e dua. Ena soli vei iko na walu na spins galala taumada ka yadua qaqa ni vakayacori ena gauna oqo na iwavoki na ni vakayagataki e dua na multiplier ki na levu taucoko ni 10 x ka raica na saumi iko na yadua na ivakatakilakila ni Xzone ena nomuni e dua na moica eso tale.\nJackpot ni vale cecere ni valetabu e rawa ni rawarawa triggered ena landing tolu sede ivakatakarakara e dua ga na vanua e na wili oddly ni reels. O na raica e dua na ikabakaba ni ikalawa tinikaono ena sikirini. Kei na veika kece oqo ena solia vei iko na levu taucoko ni tolu na picks mai na ilavo siliva ruasagavulu ena vakarautaki tu. Icovi ni yadua ena kauti iko ono ena veikalawa yadua ena ikabakaba kei na cecere ni ko ni na ciqoma, levu cake beka na nomu icovi.\nSa vaka me e dua na qito ni vakasama mada vinaka ka tiko kina e levu na irairai kei na e dua na naba ni iyaya ni ikuri ni idola iseleiwau ni icavacava slots. Eso na matanivola taleitaki sa vakuri kina oqo vagasagasa Vakaiulutaga ni Casino ni Slots ni Veikauyaki me rawa ni sala vata kei iko ena nomu ilakolako ni gameplay.


Vakacegu na Wirini: Lawaki ni iBa ni iYaloyalo e Veisiga&Hack – Ivakasala Cheats ni Android\nMai vei veiqaravi | Noveba 28, 2021\nWirina na iba ni iba ni vakamalua e solia e dua na iba ni sisisi rawarawa ka veivakatotogani. Tabaka se tabaka na taile me wali kina na iba. Qito ena kena vakayagataki na iyaloyalo totoka ni yanuyanu e buli tu ena draki katakata, se bulia e dua na iba tawayalani. Na totolo ni nomu rawa ni vakacavara na qito?\niTuvatuva ni Vakacegu Wirini:\n• Gauna ni qito ka tosoi na icoqaqa ni qito me vakarautaki kina na toso ni kila vakacakacaka.\n• Vakavoui ena veisiga na icurgacaga sega ni saumi!\n• Sivia na 1000 ivakamacala cecere e totoka!\n• Na kato ni kilakila vou kei na cakacaka kilai tani mai vei ira na dauboroboro!\n• Cakacaka ni cegu ena qito.\n• Vuqa na ivakatagedegede dredre.\n• Cakacakataka e sivia na dua na iba ena dua na gauna ka raica na nomu tubu!\n• Raica mada na iyaloyalo sa oti me vukei iko mo walia!\n• Dromu vakamalua ka vakatotolo na icurcuru ni taila.\n• iTuvatuva ni veiotari me baleta na ivakatakata dina ni iba! Yavalata vakailawalawa na veitikina eso!\n• iKumuni ni ivakatagi totoka: digitaka na ivakatagi dodonu me salavata kei na yalomu!\n• Na vakatulewa rawarawa e vakarawarawataka na kena wali na iba ni jigsaw!\nKa tu tale eso na ivakatakilakila me kunei! E rawa ni o bulia vakarawarawa e dua na iba duidui vakaitaukei! E rawa talega ni o digitaka na kena ilagalaga o taleitaka duadua mai na ivakasokumuni ni musita mo tomani iko ena nomu vakacegu, soqoni ni iyaloyalo vakaciriloloma ni lomaocaoca!\nVakaceguya na Wirini ena nomu rawa ni veilakoyaki wavokiti vuravura taucoko, raica na veituvatu vakaturaga, sotava na draki ni yabaki kei na veika talei ni vuravura, mai na vakacegu kei na vakanomodi ni nomu vale.\nKeitou sa cakava na app oqo me rawa kina vei iko mo qitotaka na nomu qito vakamareqeti ena dua ga na vanua kei na dua ga na gauna. E vakatotomuria na ivakatakata taucoko ni iba sega ni saumi kei na, ena gauna vata ga, e vakayagataka na app na kena yaga taucoko me rawarawa kina na qito o dau taleitaka ena kena levu ga e rawa..\n← Dau Mokoti Wuggy o Poppy – Cheats&Hack Gata Dravudravua: E rawa beka ni o vukea Na Lawaki&Hack →


“O Cei o Lomana, o Yau se na ka Era tu Qo?”—Joni 21:15 | Vulici\n“Saimoni na luvei Joni, o cei o lomana, o yau se na ka era tu qo?”—JONI 21:15.\nSERE: 143, 65\nEda na qarauna vakacava na vakaliuci ni cakacaka?\nEna donu vakacava noda rai me baleta na ka ni veivakamarautaki?\nEda na vorata vakacava na domodomoiyau?\n1, 2. Na cava e sotava o Pita ni oti na nona qoli ena dua taucoko na bogi?\nERATOU qoli ena dua taucoko na bogi na vitu na tisaipeli i Jisu ena Wasa o Kalili, ia e sega ni dua na ka ratou rawata. Ena gauna qori sa vakaturi oti kina o Jisu, e vakaraici ratou tiko mai matasawa. E mani kaya vei ratou: “‘Dou balata na lawa ena yasa ni waqa imatau me rawa kina eso.’ Ni ratou cakava ya, dua na ka na levu ni ika e coko, sega sara ga ni ratou yavia rawa mai.”—Joni 21:1-6.\n2 E vakarautaka sara o Jisu na kedratou katalau, oti e tarogi Saimoni Pita: “Saimoni na luvei Joni, o cei o lomana, o yau se na ka era tu qo?” Na cava e vakaibalebaletaka tiko o Jisu? E taleitaka o Pita na qoli. A rairai tarogi koya tiko o Jisu me kila se cava ena bibi vua. Vakacava a bibi vei Pita na qoli kei na bisinisi ni volitaki ika, a vakawaleni Jisu kei na nona veivakavulici? E sauma o Pita: “Turaga, oni kila niu lomani kemuni vakalevu.” (Joni 21:15) Io, e dina o Pita ena ka e yalataka. Me tekivu mai na gauna ya, e vakaraitaka ni lomani Karisito ena nona ogaoga tiko ga ena cakacaka ni veivakatisaipelitaki, e qai kilai kina me duru ni ivavakoso lotu vaKarisito ena imatai ni senitiuri.\n3. Na cava meda qarauna na lotu vaKarisito?\n3 Na cava eda vulica ena vosa i Jisu vei Pita? Bibi meda qarauna me kua ni luluqa noda lomani Karisito, meda raica kina vakamamada na ka e baleta na Matanitu ni Kalou. E kila vinaka o Jisu na noda lomaocaocataka na bula ni gauna qo. Ena nona vosa vakatautauvata me baleti koya na daukakaburaki, e tukuna ni so era na ciqoma “na vosa ni Matanitu” ra qai toso vakayalo, ia na “nuiqawaqawataki ni bula ena gauna qo, na kaukaua ni veitemaki ni iyau” ena “tarova na tubu ni vosa.” (Maciu 13:19-22; Mari. 4:19) Io, ke da sega ni qaqarauni, na lomaocaocataki ni bula e rawa ni bacana na lomada meda malumu sara kina vakayalo. E vakasalataki ratou kina nona tisaipeli o Jisu: “Dou qarauni kemudou de bibi na lomamudou ena kana vakasivia kei na gunu vakasivia kei na lomaocaocataki ni bula.”—Luke 21:34.\n4. Na cava ena vukei keda meda dikeva na levu ni noda lomani Karisito? (Raica na imatai ni iyaloyalo.)\n4 Me vaka ga e laurai vei Pita, ena kilai na levu ni noda lomani Karisito ke da dau vakaliuca na itavi e lesi keda kina. Na cava gona meda cakava meda gumatua tiko ga kina ni cakava qori? Meda dau tarogi keda e veigauna: ‘Na cava au dau taleitaka? Vakacava au marautaka cake na cakacaka ni veisiga e sega na kena yaga mai na veika vakayalo?’ Eda na veivosakitaka qo e tolu na ituvaki ena vinakati kina na qaqarauni me kua ni luluqa kina noda lomani Karisito, kei na veika vakayalo. Eda na veivosakitaka na cakacaka saumi, ka ni veivakamarautaki, kei na iyau.\nRAI DONU ME BALETA NA CAKACAKA SAUMI\n5. Na cava e tukuna na iVolatabu ni nodra itavi na ulunivuvale?\n5 E sega ni taleitaka wale ga o Pita na qoli—ni rawata tiko kina nona bula. Era kila na ulunivuvale ni vakaroti ira na iVolatabu mera vakarautaka na ka mera bula kina na nodra vuvale. (1 Tim. 5:8) Me rawati qori ena vinakati kina na sasaga. Ia ena iotioti ni veisiga qo, e dau vakavu lomaocaoca na cakacaka saumi.\n6. Na cava e sega ni rawarawa kina nikua na cakacaka saumi?\n6 Sa lailai nikua na cakacaka, levu gona era sa veisisivitaka, era bolea kina mera cakacaka vakalevu, eso na gauna e lailai na kedra isau. Ni vinakati tale ga vei ira na tamata cakacaka me levu na ka e rawati, e vakaoca ga na yagodra, vakasama, kei na ivakarau ni lomadra. Ke so era sega ni via cakava qori, sa na rawa nira vakacegui mai na nodra cakacaka.\n7, 8. (a) O cei e bibi duadua meda yalodina vua? (b) Na cava eda vulica ena ka e cakava na tacida mai Thailand?\n7 Nida lotu vaKarisito, e bibi duadua noda yalodina vei Jiova na Kalou, sega ni o ira na boso ni cakacaka. (Luke 10:27) E yaga na cakacaka saumi. Kena ivakaraitaki: E rawa nida vakarautaka kina na veika vakayago meda bula kina, me tokona tale ga noda cakacaka vakaitalatala. Ia ke da sega ni qaqarauni, e rawa ni vakalatilati ina noda sokalou. E tukuna e dua na tacida mai Thailand: “Au taleitaka na noqu cakacaka ni vakavinakataki kompiuta, ia e vinakati kina meu dau suka bera. Voleka sara ni sega noqu gauna ena veika vakayalo. Au mani vakasamataka ni bibi meu veisautaka noqu cakacaka keu via vakaliuca na Matanitu ni Kalou.” Na cava e qai cakava?\n8 E kaya: “Rauta ni dua na yabaki noqu vakasamataka tiko, au mani nanuma meu sa volitaki ice cream e taoni. Ni se qai tekivu, e dredre na rawa ilavo, au yalolailai tale ga. Niu sotavi ira keimami cakacaka vata e liu, era vakalialiai au, era vakataroga se cava e vinaka kina na volivolitaki mai na caka kompiuta ena vanua ni cakacaka e curumi batabata vinaka. Au masuti Jiova, au kerei koya me vukei au meu vosota, meu sauva tale ga noqu isausau, oya meu vakaitavi vakalevu ena veika vakayalo. Toso na gauna, e vinaka sara na ituvaki. Au sa kila vinaka na ka era taleitaka na dauvolivoli, au sa kenadau tale ga ena caka ice cream. Sega ni bera na kena dau voli kece na ice cream e veisiga. E levu sara na ilavo au rawata ni vakatauvatani kei na noqu cakacaka ena vanua ni kompiuta. Dua na ka noqu marau niu sa sega ni lomaocaoca se vuturi me vaka noqu cakacaka e liu. Koya e bibi sara, au sa volekati Jiova ena gauna qo.”—Wilika Maciu 5:3, 6.\n9. Na cava meda cakava me veiraurau kina noda cakacaka saumi?\n9 E itovo vakalou na cakacaka vakaukaua qai yaga vakalevu. (Vkai. 12:14) Ia e vulica na tacida e cavuti mai cake, ni dodonu me veiraurautaka na cakacaka saumi. E tukuna o Jisu: “Dou vakaliuca tiko ga na Matanitu ni Kalou kei na nona yalododonu, ena qai vakaikuritaki vei kemudou na ka kece qo.” (Maciu 6:33) Me rawa nida kila ke da veiraurautaka tiko na cakacaka saumi kei na itavi vakayalo, ena vinaka meda taroga: ‘Vakacava au taleitaka na cakacaka saumi, au dau vakanamata kina, ia au raica na noqu itavi vakayalo me ivakarau wale tu ga ni ka?’ Ena veivuke na noda vakasamataka vakatitobu se cava eda sa taleitaka tiko vakalevu, na noda cakacaka se na veika vakayalo.\n10. Na cava eda vulica vei Jisu me baleta na ka meda vakaliuca?\n10 E kotora vei keda o Jisu na ivakatagedegede meda veiraurautaka kina na cakacaka kei na veika vakayalo. Dua na gauna, e sikovi Meri kei na tacina o Marica ena nodrau itikotiko. Ni ogaoga tiko o Marica me vakarautaka na kakana, e digia o Meri me dabe e yasa i Jisu me vakarogoci koya. A rarawataka o Marica nona sega ni veivuke o Meri, ia e tukuna vua o Jisu: “E digia o Meri na ivotavota vinaka ena sega sara ni kau tani vua.” (Luke 10:38-42) O Jisu e vakavulici Marica ena dua na ka bibi. Me rawa nida vakaraitaka nida lomani Karisito da qai kua ni vakawelei ena cakacaka, e dodonu meda digia na “ivotavota vinaka,” meda vakaliuca na veika vakayalo.\nRAI DONU ME BALETA NA KA NI VEIVAKAMARAUTAKI\n11. Na cava e tukuna na iVolatabu me baleta na gauna ni cegu?\n11 Eda dau vinakata eso na gauna meda cegu, meda vakacegu mai na noda cakacaka vakaukaua kei na noda osooso. E tukuna na Vosa ni Kalou: “E sega ni dua tale na ka e vinaka vua na tamata, me kana ga, me gunu, me marautaka na nona cakacaka vakaukaua.” (Dvu. 2:24) E kila o Jisu ni bibi meda dau cegu ena so na gauna. Dua na siga ni oti nodratou vunau vagumatua, e tukuna vei ratou nona tisaipeli: “Mai, datou lai vakacegu mada vakalailai ena dua na vanua lala.”—Marika 6:31, 32.\n12. Na cava meda qarauna me baleta na gauna ni cegu kei na ka ni veivakamarautaki? Tukuna e dua na kena ivakaraitaki.\n12 E yaga na gauna ni vakacegu kei na ka ni veivakamarautaki. Ia ena veivakaleqai tale ke da sa lai vakaliuca. Ena imatai ni senitiuri, e tu vei ira e levu na rai qo: “Meda kana ga, da gunu, nida na mate nimataka.” (1 Kor. 15:32) Nikua, e takalevu tale ga na rai qori ena veiyasa i vuravura. Kena ivakaraitaki, ena vica na yabaki sa oti, e tekivu soqoni kei ira na iVakadinadina i Jiova e dua na cauravou mai na Ra kei Urope. Ia na kaukaua ni nona taleitaka na ka ni veivakamarautaki e muduka kina nona veimaliwai kei ira na dauveiqaravi ni Kalou. Ni toso na gauna, sa qai kila ni nona vakabibitaka na ka ni veivakamarautaki e tini ga ina leqa kei na rarawa. E tomana tale nona vulica na iVolatabu, yaco sara me dua na dautukutuku ni Matanitu ni Kalou. Ni papitaiso oti, e kaya: “Dua ga na ka au veivutunitaka, keu a vakayagataka vei Jiova na levu ni gauna au vakayagataka tu ena qarai ni lasa.”\n13. (a) Na leqa cava e rawa ni basika ke kauaitaki vakalevu na ka ni veivakamarautaki kei na gauna ni vakacegu? (b) Na cava meda cakava me donu tiko ga kina noda rai me baleta na ka ni veivakamarautaki?\n13 Na inaki ni ka ni veivakamarautaki me veivakacegui qai vakabulabulataki keda. Me rawati qori, vakacava mada na levu ni gauna eda dau vakayagataka kina? Vakasamataka mada qo: Levu era dau taleitaka mera kania na ivakalomavinaka, ia eda kila ke laukana wasoma na ka kamikamica ena vakaleqa noda bula. Koya gona, eda na kania ga vakalevu na kakana bulabula. E va tale ga qori na ka ni veivakamarautaki kei na gauna ni vakacegu, ke caka wasoma ena vakamalumalumutaki keda vakayalo. Bibi gona meda vakaitavi wasoma ena cakacaka ni Matanitu ni Kalou me taqomaki keda. Eda na kila vakacava ni donu tiko noda rai me baleta na ka ni veivakamarautaki? Ena loma ni dua na macawa, meda vola na levu ni aua eda vakayagataka ena cakacaka ni Matanitu, me vaka na noda tiko ena soqoni, noda cakacaka vakaitalatala, noda vuli vakataki keda kei na sokalou vakavuvale. Oti meda vakatauvatana kei na levu ni aua eda vakayagataka ena macawa vata ga ya ena ka ni veivakamarautaki, me vaka na noda lai qito, cakava eso na ka eda dau taleitaka, sara tivi, se qito ena vidio. Na cava ena macala mai na nomu vakadidike qori? Vakacava ena vinakati kina mo vakalailaitaka na “ivakalomavinaka”?—Wilika Efeso 5:15, 16.\n14. Na cava me dusimaki keda nida digia na ka ni veivakamarautaki?\n14 E soli vei keda yadua vaka kina o ira na ulunivuvale na galala meda digia na ka ni veivakamarautaki eda taleitaka, ia me kua ga ni veisaqasaqa kei na ivakavuvuli i Jiova ena iVolatabu. * E “isolisoli ni Kalou” na ka ni veivakamarautaki e yaga. (Dvu. 3:12, 13) Macala ga ni na duidui na kena eda na digia. (Kala. 6:4, 5) Ia se mani cava eda digia, me kua ga ni vakaliuci. E tukuna o Jisu: “Na vanua e tiko kina na nomu iyau, ena tiko tale ga kina na yalomu.” (Maciu 6:21) Ke vu dina mai lomada noda lomani Jisu na noda Tui, ena uqeti keda meda vakasamataka, tukuna qai cakava ga vakalevu na cakacaka ni Matanitu ni Kalou, sega ni ka ni bula ni veisiga.—Fpai. 1:9, 10.\nVORATA NA DOMODOMOIYAU\n15, 16. (a) Na sala cava e veivakaleqai kina na domodomoiyau? (b) Na ivakasala vuku cava e tauca o Jisu me baleta na iyau?\n15 E levu nikua e lewai ira tu na veika vovou era taka mai, iyaya vovou vakalivaliva kei na so tale. Bibi gona meda dikeva wasoma na lotu vaKarisito na ka e dau malele kina na lomada nida taroga: ‘Vakacava sa bibi sara ga vei au na iyau, sa levu kina na gauna na noqu vakadidike kei na noqu vakasamataka na motoka vovou se so tale, e lailai tale na gauna au vakavakarau kina ena soqoni? Au sa osooso sara ga ena ka ni bula ni veisiga, e lailai kina na gauna meu masu se wili iVolatabu?’ Ke da liaca ni sa vaka meda vakabibitaka tiko na taukeni ni iyau mai na noda lomani Karisito, meda vakasamataka vinaka na vosa i Jisu: “Qarauni kemuni mai na ivakarau ni yalokocokoco kece.” (Luke 12:15) Na cava e cavuta kina qori?\n16 E tukuna o Jisu ni “sega ni dua e rawa ni qarava e rua na turaga.” E tomana: “[Ni] sega ni rawa ni qarava na Kalou kei na iYau.” Ni rau na vinakata ruarua na “turaga” me rau qaravi vakatabakidua. Ia e kaya o Jisu nida na “cata e dua qai lomana e dua” se “doka e dua qai beca e dua.” (Maciu 6:24) Nida sega ni uasivi, ena vinakati meda gumatua tiko ga ni vorata “na gagadre ni yagoda,” okati kina na domodomoiyau.—Efeso 2:3.\n17. (a) Na cava e dredre kina me donu nodra rai o ira na dau vakabibitaka na iyau? (b) Na cava ena vukei keda meda vorata na domodomoiyau?\n17 O ira na tamata vakayago, e dredre me donu nodra rai ena taukeni ni iyau. Na vuna? Nira sega ni rai vakayalo. (Wilika 1 Korinica 2:14.) Sa sega vei ira na yalomatua, dredre mera kila na ka e dodonu mai na ka e cala. (Iper. 5:11-14) Na cava e yaco kina? Eso era sega ni lewai ira rawa nira vinakata tu ga na iyau, ena sega vakadua nira lomavakacegu kina. (Dauv. 5:10) Eda rawa ni vorata na kena vakasamataki vakalevu na iyau: na noda wilika wasoma na Vosa ni Kalou. (1 Pita 2:2) Nona vakasamataka vakatitobu na ka dina ena iVolatabu o Jisu, e rawa kina ni vorata na veitemaki, noda muria tale ga na ivakavuvuli vakaivolatabu eda na rawa ni vorata kina na domodomoiyau. (Maciu 4:8-10) Nida cakava qori, eda vakaraitaka vei Jisu nida lomani koya vakalevu, sega ni iyau.\nNa cava o dau vakaliuca? (Raica na parakaravu 18)\n18. Na cava o nakita dei mo cakava?\n18 Ni tarogi Pita o Jisu, “O cei o lomana, o yau se na ka era tu qo,” e uqeti Pita tiko ni bibi me vakaliuca na veika vakayalo. Na ibalebale ni yaca i Pita “O koya na Vatu,” e ganiti koya na yaca qori ni a dei me vaka na vatu. (Caka. 4:5-20) Nikua tale ga meda nakita dei meda lomani Karisito, me donu noda rai me baleta na cakacaka, ka ni veivakamarautaki kei na iyau. Me laurai mada ga ena noda vakatulewa nida duavata kei na ka e cavuta o Pita ni a kaya vei Jisu: “Turaga, oni kila niu lomani kemuni vakalevu.”\n^ para. 14 Raica na ulutaga “Digia na Ka ni Veivakamarautaki e Yaga?” ena Vale ni Vakatawa ni Okotova 15, 2011, t. 9-12, p. 6-15.\niMeli iMeli “O Cei o Lomana, o Yau se na ka Era tu Qo?”


Muria na Dauraikalokalo e Dua na Kalokalo me Yaco Vei Jisu | Bula i Jisu\nLIUTAKI RATOU E LIU I JERUSALEMI NA “KALOKALO” QAI MURI VEI JISU\nEratou lako mai na Tokalau eso na tagane. Eratou dauraikalokalo—o ira era vulica na kalokalo kei na vanua era dui tu kina ra qai kaya nira kila rawa mai keri na vuna e yaco kina eso na ka ena bula ni tamata. (Aisea 47:13) Ni ratou se tiko voli mai na nodratou vanua ena Tokalau na tagane qori, eratou raica e dua na “kalokalo” ratou qai muria me vica vata na drau na kilomita i Jerusalemi, sega ni Peceliema.\nNi ratou yaco yani i Jerusalemi na dauraikalokalo, eratou taroga: “I vei o koya e sucu me nodra tui na Jiu? Keitou raica mai na Tokalau na nona kalokalo, keitou mani lako mai me keitou vakarokoroko vua.”—Maciu 2:1, 2.\nNi rogoca qori o Tui Eroti mai Jerusalemi, e cudru vakalevu. Sa qai soqoni ira na iliuliu ni bete kei na so tale na iliuliu ni lotu vakaJiu ni via kila na vanua ena sucu kina na Karisito. Era yavutaka ena iVolatabu nodra ivakamacala qai kaya: “Mai Peceliema.” (Maciu 2:5; Maika 5:2) E kacivi ratou lo sara na dauraikalokalo o Eroti, e tukuna vei ratou: “Dou lai vaqara vinaka na gone lailai, ni dou kunea, dou qai tukuna mai meu lai cuva tale ga vua.” (Maciu 2:8) Ia e via raica na gone o Eroti me vakamatea!\nNi ratou biubiu na dauraikalokalo, dua na ka veivakurabuitaki e yaco. Sa liu tale vei ratou na “kalokalo” eratou raica mai na Tokalau. E duatani na kalokalo qori ni vakarautaki sara ga me dusimaki ratou. Eratou muria tiko na dauraikalokalo me yacova ni sa lai tu vakadua donuya na delanivale ratou tiko kina o Josefa, Meri kei na nodrau gonetagane lailai.\nNi ratou curu i vale na dauraikalokalo, eratou raici Meri kei Jisu. Eratou cuva sara vua na gone, ratou solia na koula, na drega boivinaka kei na mura me nodratou iloloma vua. E veivakasalataki ena tadra na Kalou me ratou kua ni lesu vei Eroti, ratou mani muria e dua tale na sala ina nodratou vanua.\nO cei a vakarautaka na “kalokalo” me dusimaki ratou na dauraikalokalo? Nanuma tiko ni sega ni dusimaki ratou vakadodonu na kalokalo vei Jisu e Peceliema. A liutaki ratou ga vei Tui Eroti e Jerusalemi, a via vakamatei Jisu tiko. A rawa ni yaco dina qori ke sega ni vakasalataki ratou na dauraikalokalo na Kalou me ratou kua ni lai tukuna vei Eroti na vanua e tiko kina o Jisu. Macala ga ni vinakata na meca ni Kalou o Setani me vakamatei o Jisu, qai vakayagataka e dua na kalokalo me vakayacora kina nona inaki.\nEda kila vakacava ni duatani na “kalokalo” eratou raica na dauraikalokalo?\nA tiko e vei o Jisu ni ratou raici koya na dauraikalokalo?\nEda kila vakacava ni a dusimaki ratou na dauraikalokalo o Setani?\niMeli iMeli Sikovi Jisu na Dauraikalokalo\njy wase 7 t. 22-23


Eda sa mua tiko ki vei? | i Taukei\n« Vola kivei Commodore Voreqe Bainimarama\nO cei ena tucake? »\nAu gunu ti tiko ena tini na kaloko ena mataka nikua a qai kaya vei au e dua na noqu i tokani ni tukuni vei koya ni na taura tiko e tinikalima tale na yabaki na caka ni veidigidigi. Kevaka ena vaqo, ia sa na dua na vanua tawa macala dina eda sa mua tiko kina qo.\nAu vakabauta ni ra sa tekivu yavavala tale tiko ga na vei mata ni veimatanitu ka vaka tale ga kina na vei mata ni vei soqosoqo lelevu dau veivuke me vaka na UN kei na EU ena kena sa vakasamataki tiko na kena tokitaki na nodra mata ki na so tale na vanua me vakai Samoa, na vanua e sega kina na tiko yavavala. Oqo e dua na ka e dodonu me namaki, baleta ni ka bibi vei ira nai soqosoqo vaqo o ya na nodra bula na tamata cakacaka. Era vuqa talega na gone i taukei era sa tekivu mera biu vanua me ra laki cakacaka ki na so tale na vanua tani. Sobo, era a sega tu ni bau tadra ni ra na biuti Viti, na nodra vanua lomani. E liu era a biubiu ga vaka yauyau ko ira na vulagi, nikua, sara na biubiu vaka yauyau na gone i Taukei, o ira ka tu vei ira na kila, ka ra sa mai veisosomitaki ko ira era se bera ni taucoko na nodra kila. Oqo e dua na ka e rawa ni tarovi. Ia, ena vakatau tiko ga vei iratou na tiko mai nai tikotiko vakamataivalu.\nEna vakatau tale tiko ga vei keda na lewenivanua. Meu biuta ena vosa vakavavalagi ” Stand up and be counted”. Meda tucake mada na kawa i taukei meda kaya “Sa Rauta!”\np.s na noqu ‘location’ e rawarawa sara ni kilai baleta niu volavola tiko ga yani ena noda korovakaturaga levu e Suva, e sega ni dua na ‘special/security features’ ni noqu ‘blog’. E sega vei au na rere baleta ni sai noqu vakatawa ko Jiova e na sega dina ga ni dua na ka ena yali vei au, vakacava i keri? Au sureti iko mo vakabauta mada na Kalou levu oqo.\nThis entry was posted on May 29, 2007 at 5:04 am and is filed under Uncategorized.\tYou can follow any responses to this entry through the RSS 2.0 feed. You can leave a response, or trackback from your own site.\n8 Responses to “Eda sa mua tiko ki vei?”\nMay 29, 2007 at 6:58 am | Reply\nNai tosotoso qo sa na taura ga na kaukauwa ni kalou;o au talega e dua na cauravou vaka bisinisi ni saravanua.Au dau taroga voli tu sena vacava beka na kena dede na noda vakatotogani voli nai taukei.Sa noqu masu me dolava na kalou na matadra vakayalo na veiliutaki meda rawa ni kabasi taki kina ena wasawasa voravora eda sokotaka voli.\nMay 29, 2007 at 11:10 am | Reply\nA cava tale meda cakava, ni sa dodoki keda tu na dakai. Ia, oi keda na i Taukei, ena varerei keda tiko ga na dakai?. Eda vakatara tikoga me lewai keda na dakai?. Ena mai vakavuna na yali ni noqu kawa, baleta ni’u rerevaka na dakai?.\nAu kila nida sa masu tiko, ia, e vinakata talega na Turaga meda cakacaka taka, meda masulaka ga se na cava e vinakata vei keda na Turaga meda cakava. kevaka sa na uqe mai na yalomu, tukuna mai meda kila, ni sa kacikaci beka oya?\nMe da kua ni vakatarai ira qo, me ra lewai keda, e rawa ni ra lewa na yagoda, ia, era sega ni lewa na yaloda kei na noda vakasama, oya na noda i yau kaukauwa taudua, baleta ni sega ni rawa e butakoca mai vei iko.\nfiji to da bone Says:\nMay 29, 2007 at 4:03 pm | Reply\nNai vola tabu e tukuna me da kakua ni rerevaka na ka sa vakamatea na yago, ia me da rerevakaga na ka sa vakamatea na yalo. Na dakai, se yaragi cava ga e sega ni dodonu me da rerevaka.\nMay 30, 2007 at 11:58 am | Reply\nJune 2, 2007 at 7:02 am | Reply\nMeda rere me i cavai? Meda taqaya ena vuku i cei? O iko na wekaqu na vuna au rawa ni doudou kina! O iko na wekaqu na vuna au sega ni rere kina! Me umani keda vata tiko na loloma ni Kalou ena sala ni veivosaki oqo na ‘internet’. Ni da veilomani eda yalo dei ni da kila ni da tiko veitikivi na veitokani gone i taukei. Vinaka na veitokoni. Kua ni guilecava na veimasulaki.\nJune 3, 2007 at 11:10 pm | Reply\nVinaka vaka levui iTaukei. Au marua taka na nomuni taura matua tiko na vakavuvuli ni noda lotu va Karisito. E sega ni cala na vosa ni volatabu. E cata na kalou na tamata qaciqaciya ka sega vua na loloma. E na digitaka na kalou edua na tamata sega ni kilai se rogo me na liutaka na noda Viti vou. Ena digitaka na kalou edua na Mosese, Joseva se Tevita me na liutaki keda. Meda masu ka lolo ka vakarau taki keda tiko baleta e na yaco mada ne veika dredre ni bera ni yaco na veika vinaka vei keda. Nida masu tiko meda masulaki ira talega na keda meca, laiva vua na kalou me nona na vakatulewa. Kakua ni nanuma no sauma na ca ki na ca. Nanuma tiko na vunau nei Jisu, “lomana na nomu meca….\nSa voleka mai na gauna ni tagi kei na lolosi, sa voleka mai na gauna me dave tale kina na dra ni kawa i taukei, sa na qai basika tale kina edua na Viti Vou, ka Viti vinaka cake sara. Meda taura matua tiko na vakavuvuli ni dau loloma, dau vosota, yalomalua ka dau vala taka na dina ni noda turaga ko Jisu..\nNoda tiko na vakacegu sa vu mai vua na noda kalou bula, Jiova Ni Lewe Vuqa!\nJune 6, 2007 at 9:22 pm | Reply\nKo ira na Isireli era matanitu digitaki ni Kalou. Era tauri dakai ka vakaiyaragi tu vakavinaka mera taqomaki ira. Era se qai bolobololaki Lepanoni ga ena gauna vata oqo ena yabaki sa oti ni rua na nodra sotia erau a vesu ena boarder kei Lepanoni mai vei ira na batikadi kara laki vuni tiko mai Lepanoni. Laki kedra wale nai samu ni dawa na kai Lepanoni. Vakacava meda sa vakaiyaragi mada na i Taukei Movement mera sa moku mada na Sotia kei na illegal Regime. Na moto Bitu, sele kava, nai wau se cava ga o yamoca rawa.\nIsa kemudou na turaga/marama, ke sa vaqori ena dave na dra, ia eda na veibololaki tikoga vaka kawa i taukei, era na dredrevaki keda na so. O keda eda kawa tamata lewe lailai duadua ena vuravura. E dua ga na noqu taro, e vakacava e dua tale na gaunisala meda muria me kua ni dave kina na dra?


NA VUNAU NI SORO 13 FOV - A sa vosa vei Mosese kei - Bible Search\nNA VUNAU NI SORO 12 NA VUNAU NI SORO 14\nNA VUNAU NI SORO 13\nA lewa e na vuku ni vukavuka.\n1A sa vosa vei Mosese kei Eroni, ko Jiova ka kaya, 2Kevaka sa dua na tamata sa tu e na kulina na vuvuce, se na vidikoso, se na tikina rama, a sa tu e na kulina me vaka na vukavuka; me kau ko koya vei Eroni na bete, se vua e dua vei ira na luvena sa bete: 3ia me dikeva ko koya na bete na mate e na kulina; ia kevaka sa vulavula mai na vutikana e na tikina sa tu kina na mate, a sa rairai ni sa kania na lewena, oqo na vukavuka; ia ni sa raici koya na bete, me qai tukuni koya ni sa sega ni savasava. 4Ia kevaka sa vulavula mai na tiki ni kulina sa rama, a sa rairai ni sa tauva walega na kulina, a sa sega ni vulavula mai na vutikana; me qai sogoti koya na mate na bete, ka bogi vitu: 5me qai raici koya na bete e na kenai kavitu ni siga: ia kevaka sa rairai vua, ni sa sega ni tetela na mate e na kulina; me qai sogolati koya tale na bete, ka bogi vitu tale: 6me qai raici koya tale na bete ni sa oti na bogi vitu: ia kevaka sa loaloa mai na mate, a sa sega ni tetela na mate e na kulina, me qai tukuni koya na bete ni sa savasava; sa bu ca walega: me sava ko koya na nonai sulu, ka na sa savasava. 7Ia kevaka sa tetela vakalevu na bu ca e na kulina, ni sa raici koya oti na bete me tukuni koya ni sa savasava, me qai raici koya tale na bete: 8ia ni sa dikeva na bete, kevaka sa tetela na bu ca e na kulina, me qai tukuni koya na bete ni sa sega ni savasava: sa dina ga sa vukavuka.\n9Ni sa tauvi vukavuka e dua na tamata, me qai kau ko koya vua na bete; 10ia me dikevi koya na bete: ia kevaka sa dua na vuvuce vulavula e na kulina, a sa vakavulavulataka na vutikana, ka sa tiko e na vuvuce na tiki ni lewena sa bulabula; 11sai koya na vukavuka makawa e na kulina; me qai tukuni koya na bete ni sa sega ni savasava, me kakua ni sogolati koya: ni sa sega ni savasava ko koya. 12Ia ke sa tetela sara na vukavuka e na kulina, a sa robota kece na kulina sa tauvi vukavuka, mai na uluna ka cavaraka ki na yavana, e na tikina kecega sa rai kina na bete; 13me qai vakaraica na bete: ia ke sa robota na lewena taucoko na vukavuka, me qai tukuni koya ka mate ni sa savasava: sa vulavula kece mai: sa savasava ko koya. 14Ia e na siga ga sa rairai kina na tikina sa bulabula, ena sega ni savasava kina. 15Ia me dikeva na tikina sa bulabula na bete, ka tukuni koya ni sa sega ni savasava: sa sega ni savasava sa bulabula na tikina: oqo na vukavuka. 16Ia kevaka sa vuki tale na tikina sa bulabula, me vulavula mai, me qai lako mai ko koya vua na bete; 17ia me dikevi koya na bete: ia kevaka sa vulavula mai na mate; me qai tukuna na bete ni sa savasava mai na mate: sa savasava ko koya.\n18Ia ke tu e na lewena, e dua na bo, a sa mavo, 19a sa tubu na vuvuce vulavula, e na tikina ka tu kina na bo, se na tikina rama, e vulavula, ka via damudamu mai, me sa vakatakilai vua na bete; 20ia me sa dikeva na bete, ia kevaka sa rairai ni sa kakana ki na lewena, a sa vulavula mai na vutikana; me qai tukuni koya na bete ni sa sega ni savasava: oqo na vukavuka, sa tubu e na bo. 21Ia kevaka sa dikeva na bete, ka sa sega kina na vutikana vulavula, ka tiko walega e na kulina, a sa loaloa mai; me qai sogolati koya na bete, ka bogi vitu: 22ia kevaka sa tetela vakalevu e na kulina, me qai tukuni koya na bete ni sa sega ni savasava: oqo na vukavuka. 23Ia kevaka sa tu ga na tikina sa rama, a sa sega ni tetela, sa qai bo katakata; ia me na tukuni koya na bete ni sa savasava.\n24Ia kevaka sa tu e na kulina na we ni kama, a sa tu e na lewena bulabula, sa we ni kama, e dua na tikina sa rama, e vulavula, sa via damudamu mai, se vulavula ga; 25me qai dikeva na bete: ia kevaka sa vulavula mai na vutikana e na tikina rama, a sa rairai ni sa kakana ki na lewena; oqo na vukavuka, sa tubu e na tikina sa kama e na bukawaqa: ia me qai tukuni koya na bete ni sa sega ni savasava: oqo na vukavuka. 26Ia kevaka sa dikeva na bete, ka sa sega na vutikana vulavula e na tikina sa rama, a sa tu walega e na kulina, a sa loaloa mai; me qai sogolati koya na bete, ka bogi vitu: 27ia me dikevi koya na bete e na kenai kavitu ni siga: kevaka sa tetela vakalevu e na kulina, me qai tukuni koya na bete ni sa sega ni savasava: oqo na vukavuka. 28Ia kevaka sa tu ga na tikina sa rama, a sa sega ni tetela e na kulina, a sa loaloa mai; oqo ga na vuvuce ni tikina sa kama, ia me tukuni koya na bete ni sa savasava: ni sa we walega ni kama.\n29Ia kevaka sa tauva e dua na tagane se dua na yalewa, na mate e na uluna se kumina; 30me qai dikeva na mate na bete; ia kevaka sa rairai ni sa kakana; a sa tu kina na drauna dromodromoa e matailalai; me qai tukuni koya na bete ni sa sega ni savasava: oqo na bu ca mamaca, io na vukavuka e na uluna se kumina. 31Ia kevaka sa dikeva na mate ni bu ca na bete; ka sa rairai me vaka sa tiko walega e na kulina, ka sa sega kina na drauna loaloa; me qai sogolati koya sa tauvi bu ca ko koya na bete, ka bogi vitu: 32ia e na kenai kavitu ni siga me dikeva na mate na bete: ia kevaka sa sega ni tetela na bu ca, a sa sega kina na drauna dromodromoa, ka sa rairai na bu ca ni sa tiko walega e na kulina; 33me qai tasi ko koya, ia me kakua ga ni tasia na tikina e bu ca; me qai sogolati koya sa tauvi bu ca na bete, ka bogi vitu tale: 34ia e na kenai kavitu ni siga me dikeva na bu ca na bete; ia, kevaka sa sega ni tetela e na kulina na bu ca, ka sa sega ni kakana ki na lewena; me qai tukuni koya na bete ni sa savasava: me sava ko koya na nonai sulu, a sa savasava. 35Ia kevaka sa tetela vakalevu na bu ca e na kulina, ni sa savasava oti; 36me qai dikevi koya na bete: ia kevaka sa tetela na bu ca e na kulina, me qai kakua ni vakasaqara na drauna dromodromoa na bete; sa sega ni savasava ko koya. 37Ia kevaka sa rairai vua ni sa tu ga na bu ca, a sa tubu kina na drauna loaloa; sa mavo na bu ca, sa savasava ko koya; ia me tukuni koya na bete ni sa savasava.\n38Ia kevaka sa dua na tagane se dua na yalewa, sa tu e na kulina na tikina eso sa rama, na tikina rama e vulavula; 39me qai dikeva na bete: ia kevaka sa vulavula ka loaloa mai na tikina sa rama e na kulina; oqo na tikina tavukadiridiri sa tubu e na kulina; sa savasava ko koya.\n40Ia na tamata sa lutu na drau ni uluna, sa ulu cou; ia sa savasava ga: 41kei koya sa lutu na drau ni uluna mai na yadrena, sa yadre drika; ia sa savasava ga. 42Ia kevaka sa tu e na ulu cou, se na yadre drika, e dua na drakusi sa vulavula ka damudamu mai; oqo na vukavuka sa tubu e na uluna sa cou, se na yadrena sa drika: 43Ia me dikevi koya na bete: ia kevaka sa vulavula ka via damudamu mai na vuvuce ni drakusi e na uluna sa cou, se na yadrena sa drika, me vaka nai rairai ni vukavuka e na kulina; 44sa qai tamata vukavuka ko koya, sa sega ni savasava: me tukuni koya na bete ni sa sega sara ni savasava; sa tiko e na uluna na nona mate.\n45Ia ko koya sa vukavuka, me dresulaki na nonai sulu, ka me kua ni vakaisala na uluna, ka me tabonaki na tebenigusuna e cake, ka me qai kacivaka ko koya, Au sega ni savasava! au sega ni savasava! 46A veisiga kecega sa mate kina ko koya, ena sega ni savasava: sa sega ni savasava ko koya: me tiko ga vakai koya; me tiko e nai bili ni tikotiko na nona vale.\n47Ai sulu talega sa tu kina na vukavuka, sei sulu vutika ni sipi sei sulu lineni; 48se sa tiko e ketena se dakuna, e na vutika ni sipi sei sulu lineni, e na kuli ni manumanu, se dua na ka sa caka maikina: 49ia kevaka sa via karakarawa se via damudamu mai na mate e nai sulu, se na kuli ni manumanu, e ketena se dakuna, se dua na ka sa caka e na kuli ni manumanu; oqo na vukavuka, ia me vakaraitaki vua na bete: 50ia me dikeva na mate na bete, ka noca vakatikitiki tani, ka bogi vitu: 51me qai raica tale ko koya na mate e na kenai kavitu ni siga: kevaka sa teteva nai sulu na mate, e na ketena se dakuna, se na kuli ni manumanu, se dua na ka sa caka maikina; sa qai vukavuka kakana na mate ko ya: sa sega ni savasava. 52Me vakama ko koya nai sulu ko ya, ke tiko e ketena se dakuna, ke vutika ni sipi sei sulu lineni, se dua na ka sa caka e na kuli ni manumanu, sa tiko kina na mate: ni sa vukavuka kakana; me vakamai e na bukawaqa.\n53Ia kevaka sa dikeva na bete, ka sa sega ni teteva nai sulu na mate, e ketena se dakuna, se dua na ka sa caka e na kuli ni manumanu; 54me qai vakarota na bete me ra savata na ka sa tu kina na mate, ena qai noca vakatikitiki tani, ka bogi vitu tale: 55me qai raica na mate na bete, ni sa sava oti: ia kevaka sa sega ni roka tani mai na mate, a sa sega ni teteva na mate; sa sega ni savasava; mo vakama e na bukawaqa; sa teteva eloma, se dravudravua e ketena se dakuna. 56Ia kevaka sa dikeva na bete; ia ke sa loaloa mai na mate ni sa sava oti; me qai dresuka tani mai nai sulu, se na kuli ni manumanu, ke tiko e ketena se dakuna: 57ia kevaka sa rairai tiko e nai sulu, e ketena se dakuna, se dua na ka sa caka e na kuli ni manumanu; sa teteva tiko; mo vakama e na bukawaqa na ka sa tiko kina na mate. 58Ia nai sulu, na ketena se dakuna, se dua na ka sa caka e na kuli ni manumanu, ko sa sava oti, kevaka sa takali tani kina na mate, me qai baci sava tale, ena qai savasava.\n59Oqo na lewa e na vuku ni vukavuka e nai sulu, se vutika ni sipi sei sulu lineni, ke tiko e ketena se dakuna, se dua na ka sa caka e na kuli ni manumanu, me tukuni kina ni sa savasava, se me tukuni ni sa sega ni savasava.


NA TIKO MAI NA LEKUTU 8 FOV - A sa kaya vei Mosese ko - Bible Search\nNA TIKO MAI NA LEKUTU 7 NA TIKO MAI NA LEKUTU 9\nNA TIKO MAI NA LEKUTU 8\nAi valavala ni sa tutuvaki na veicina, 1-4. A nodra i bulibuli na Livai, 5-22. A yabaki me ra qarava kina na vale ni veitavaki, 23-26.\n1A sa kaya vei Mosese ko Jiova, 2Mo kaya vei Eroni, ka vaka, Ni ko sa tutuvaka na veicina, ena cinava na yasana sa qarava nai tutu-ni-cina na cina e vitu. 3A sa kitaka vakakina ko Eroni; sa tutuvaka na veicina ki na yasana sa qarava nai tutu-ni-cina, me vaka ka vakarota vei Mosese ko Jiova. 4Ia nai tutu-ni-cina sa caka e na koula sa lautuki; na tolona, kei na sena, sa tukilaki: me vaka nai vakatakarakara sa vakatakila vei Mosese ko Jiova, sa cakava oti vakakina nai tutu-ni-cina ko koya.\n5A sa kaya vei Mosese Ko Jiova, 6Mo kauti ira na Livai maivei ira na Isireli, ka vakasavasavataki ira. 7Ia mo cakava vakaoqo mo vakasavasavataki ira kina: Mo kureitaka vei ira na wai ni veivakasavasavataki, ia me ra tasia na yagodra taucoko, ka sava na nodra i sulu, ka vakasavasavataki ira kina. 8Me ra qai kauta e dua na pulumokau sa gone, kei na kenai madrali laukana, io na madrai droka vinaka sa veiwaki vata kei na waiwai, ia mo kauta e dua tale na pulumokau sa gone mei soro ni valavala ca. 9Mo qai kauti ira na Livai ki na mata ni vale ni veitavaki: ka vakasoqoni ira vata nai soqosoqo taucoko ni Isireli: 10ia mo qai kauti ira na Livai ki na mata i Jiova: ia me ra tabaki ira na Livai e na ligadra ko ira na Isireli: 11me qai soli ira na Livai ko Eroni me vaka nai soro sa yalovaki e na mata i Jiova, maivei ira na Isireli, me ra qarava na cakacaka i Jiova. 12Me ra qai tabaka na uludrau na pulumokau e na ligadra ko ira na Livai: mo qai cabora e dua mei soro ni valavala ca, kei na kenai karua mei soro kama, vei Jiova, me sorovaki ira kina na Livai.\n13Mo qai vakaturi ira na Livai e na mata i Eroni, kei na matadrau na luvena, ka soli ira me vaka nai soro sa yalovaki vei Jiova. 14Ia mo tawasei ira na Livai maivei ira na Isireli: era na noqu kina na Livai. 15Ka oti, me ra qai curu na Livai me ra kitaka na cakacaka ni vale ni veitavaki: ia mo vakasavasavataki ira, ka soli ira me vaka nai soro sa yalovaki. 16Ni ra sa soli sara vei au maivei ira na Isireli; me kedrai sosomi na ulumatua kecega, io na ulumatua kecega ni Isireli, ka'u sa kauti ira me noqu: 17ni sa noqu na ulumatua kecega ni Isireli, na tamata kei na manumanu e yavai va: au a vakatabui ira me noqu, e na siga ka'u a yaviti ira kecega kina na ulumatua ni vanua ko Ijipita: 18ia ka'u sa kauti ira na Livai me kedrai sosomi na ulumatua kecega ni Isireli: 19ia ka'u sa soli ira na Livai maivei ira na Isireli, mei solisoli vei Eroni kei ira na luvena, me ra kitaka na nodra cakacaka na Isireli e na vale ni veitavaki, ka me ra sorovaki ira na Isireli: me kakua kina ni cudruvi ko ira na Isireli, ni ra sa torova na tikina tabu.\n20Ia ko Mosese kei Eroni kei nai soqosoqo taucoko ni Isireli, era a kitaka vei ira na Livai me vaka na ka kecega sa vakarota ko Jiova vei Mosese e na vukudra na Livai; era sa cakacaka vakakina vei ira ko ira na Isireli. 21A ra sa vakasavasavataki ira na Livai, a ra sa savata na nodra i sulu; a sa soli ira ko Eroni me vaka nai soro sa yalovaki e na mata i Jiova; a sa sorovaki ira ko Eroni me vakasavasavataki ira. 22Ka oti, era sa qai curu na Livai me ra kitaka na nodra cakacaka e na vale ni veitavaki e matai Eroni, e matadrau talega na luvena: me vaka ka vakarota ko Jiova vei Mosese e na vukudra na Livai, era sa kitaka vakakina vei ira.\n23A sa kaya vei Mosese ko Jiova, 24Oqo sa lesi e na vukudra na Livai: ni sa ruasagavulu ka lima na nodra yabaki ka levu cake, ena qai vakatekivu na nodra cakacaka e na vale ni veitavaki: 25ia ni sa limasagavulu na nodra yabaki, era na cegu mai na cakacaka oqo, ka sega ni cakacaka tale: 26ia era na veivuke vata kei ira na wekadra me ra vakatawa, e na vale ni veitavaki, ia me ra kakua ni cakacaka. Mo lewa vakaoqo vei ira na Livai e na vuku ni nodra i tavi.


Dela liu vakaitaukei jeti Charter vuka Virginia Beach, Norfolk, Chesapeake, Richmond, Newport News, Alexandria, Hampton, Roanoke, Portsmouth, Suffolk, Cagi ni VA na waqavuka rede kabani volekati au kacivi 866-777-6236 sega ni saumi na kena isau au cavuta ena lala ni iwasewase ni veiqaravi ni yavaqu me baleta na bisinisi, Leqa tubukoso, Yadudua na marau vata kei na noqu manumanu maroroi na waqavuka veiyaloni? Me na veivuke vinaka duadua waqavuka kabani o sa rawata ki na nomu icavacava ka tarava volai sara toka vakadodonu ka vakatotolo na ka rawarawa!\nEra na rawa ni dua na ka ni veigauna sa oti na gauna ni wawa kevaka o sa redetaki ni dua veiqaravi ni vuka ni tu ni jeti vakaitaukei mai Virginia. Sa rauta na gauna ni wawa vakatautauvata 4 me 6 na miniti. Ko na tekivu na nomudou dro ena levei kina na balavu ni laini ena igunugunu na jeke ni iyaya, ticketing, ka sa vakatorocaketaka sara na tataqomaki ka icili na nomu waqavuka.\nYou might find Empty leg deal from or to Virginia area’ e dua na vosa e vakayagataki ena cakacaka ni waqavuka me baleta na lesu lala mai ni dua na waqavuka vakaitaukei veivosakitaka dua ga na sala.\nDikeva rawa na nomu na siti voleka duadua e ra me ikuri ni itukutuku ena waqavuka yadua chartering ena Virginia.\nNa lisi ni na raraba kei vukaca na rara ni waqavuka na vanua eda veiqaravi ena iwasewase ni Virginia vaka aerospace na waqavuka vuka veiqaravi volekati iko https://www.globalair.com/airport/Airports_in_Virginia.aspx\nvukaca vakaitaukei tu North Carolina | waqavuka vakaitaukei ni oga Virginia Beach


E Dodonu Mera Solevutaka na Kirisimasi na Lotu vaKarisito? E yavutaki vakaivolatabu na Kirisimasi?\nEra vakabauta e vica vata na milioni e veiyasa i vuravura ni solevutaki na siganisucu i Jisu Karisito ena Kirisimasi. Ia vakacava era solevutaka na Kirisimasi ena imatai ni senitiuri na lotu vaKarisito era veitokani voleka kei Jisu? O kila na ka e kaya na iVolatabu me baleta na siganisucu? Na isau ni taro qori ena vakaraitaka vei keda e dodonu mera solevutaka na lotu vaKarisito na Kirisimasi se sega.\nE sega ni vakamacalataka na iVolatabu ni a solevutaki na siganisucu i Jisu se dua tale na tamata yalodina ni Kalou. Na iVolatabu e vakamacalataka ga nodrau siganisucu e rua erau sega ni qaravi Jiova, na Kalou e vakavuna na iVolatabu. A yaco na leqa ena siganisucu ruarua qori. (Vakatekivu 40:20; Marika 6:21) E kaya na Encyclopædia Britannica nira cata na lotu vaKarisito taumada na “ivalavala butobuto ni kena solevutaki na siganisucu.”\nNa siga cava a sucu kina o Jisu?\nE sega ni vakamatatataka na iVolatabu na siga e sucu kina o Jisu. Erau kaya ena nodrau ivola na Cyclopedia o McClintock kei Strong, ni sega ni volai ena Veiyalayalati Vou se dua tale na ivola na siga e sucu kina o Karisito. E macala ga ni na vakaraitaka vei ira nona imuri o Jisu na siga a sucu kina ke vinakata mera solevutaka.\nE sega tale ga ni tukuni ena iVolatabu ni a solevutaka na Kirisimasi o Jisu se dua vei ratou nona tisaipeli. E vakamacalataki ena ivola na New Catholic Encyclopedia ni a cavuti taumada na solevutaki ni Kirisimasi “ena ivola i Philocalus, e dua na dauvolaivola ni Roma. Eso na itukutuku e yavutaka kina na ka e vola e qai kumuni ena rauta na 336 [G.V.].” Qori sa oti toka e dua na gauna balavu mai na kena volai na iVolatabu, sa oti tale ga e vica na senitiuri mai na gauna a bula kina e vuravura o Jisu. Sa rauta me rau kaya o McClintock kei Strong ni “sega ni ivakaro vakalou se yavutaki ena V[eiyalayalati] V[ou] na solevutaki ni Kirisimasi.” *\nNa soqo cava a vakarota o Jisu me ratou vakananuma nona tisaipeli?\nE vakamatatataka ena iVolatabu na Qasenivuli Levu o Jisu na ivakasala e vinakata mera muria nona imuri. E sega ni wili ena ivakasala qori na solevutaki ni Kirisimasi. E sega ni vinakata e dua na qasenivuli mera kuria na gonevuli na veika e vakavulici ira kina. Ena vakasama vata qori, e sega ni vinakata o Jisu mera “kuria na ka e volai” ena iVolatabu na nona imuri.—1 Korinica 4:6.\nIa e dua na soqo bibi era kila na lotu vaKarisito taumada, na iVakananumi ni mate i Jisu. E kaya sara ga o Jisu vei ratou nona tisaipeli na gauna me ratou solevutaka kina qori, e vakaraitaka tale ga vei ratou na kena icakacaka. E volai ena iVolatabu na idusidusi matata qori kei na tikinisiga a mate kina o Jisu.—Luke 22:19; 1 Korinica 11:25.\nEda sa dikeva mai ni solevu ni siganisucu na Kirisimasi. Era sega ni muria na ivalavala butobuto qori na lotu vaKarisito taumada. E sega tale ga ni tukuni ena iVolatabu ni solevutaka na Kirisimasi o Jisu se dua tale. Ni vakasamataki qori, era vakadeitaka e vica vata na milioni na lotu vaKarisito e veiyasa i vuravura ni sega ni dodonu mera solevutaka na Kirisimasi.\n^ para. 6 Me ikuri ni vakamacala me baleta na ka e dau vakayacori ena gauna ni Kirisimasi, raica na ulutaga “Ra Taroga na Dauwiliwili . . . Na Cava na ka Dina me Baleta na Kirisimasi?” ena Vale ni Vakatawa 1 Tiseba, 2014. Sa tiko tale ga ena internet ena www.jw.org.


Isikeli 40 | iVolatabu ena Internet | Vakadewa ni Vuravura Vou\nKau i Isireli o Isikeli ena raivotu (1, 2)\nRaivotutaka o Isikeli na valenisoro (3, 4)\nRaranivale kei na matamata (5-47)\nMatamata e tuba donuya na tokalau (6-16)\nRaranivale e tuba, eso tale na matamata (17-26)\nRaranivale e loma kei na matamata (27-37)\nRumu ni veiqaravi ena valenisoro (38-46)\nVarada ni valenisoro (48, 49)\n40 Ena ika25 ni yabaki ni neimami vesu tu,+ ena itekivu ni yabaki, ena ikatini ni siga ni vula, ni oti e 14 na yabaki na kena bale na koro,+ e tiko vei au na liga i Jiova ena siga oya, e kauti au sara ina koro.+ 2 Ena raivotu ni Kalou e kauti au o koya ena vanua o Isireli, e vakatikori au ena dua na ulunivanua cecere,+ e tiko kina e dua na vale e vaka na koro e tiko ena ceva. 3 Ni kauti au i kea, au raica sara e dua na tamata e vaka na kopa na kena irairai.+ E taura tu e ligana e dua na wa feleki* kei na dua na gasau ivakarau,*+ e duri tu ena matamata. 4 E kaya vei au o koya: “O iko na luve ni tamata, mo raica vinaka, mo vakatudaliga, mo nanuma matua* na ka kece au vakaraitaka vei iko, ni qori na vuna o kau mai kina eke. Mo tukuna vua na vuvale ni Isireli na ka kece o raica.”+ 5 Au raica ni vakabai wavoki na valenisoro.* E taura tiko e ligana na tamata oya na gasau ivakarau e ono na kiupiti na kena balavu (e kuri e dua na rabaniliga ena kiupiti yadua).* E vakarautaka sara o koya na bai, na kena vavaku e dua na gasau, kei na kena cere e dua na gasau. 6 E lako sara ina matamata e donuya na tokalau,+ e cabeta na kena ikabakaba. Ni vakarautaka o koya na ilago ni matamata, na kena raba e dua na gasau, na raba ni ilago adua e dua tale ga na gasau. 7 E dua na gasau na balavu ni valeniyadra yadua, e dua na gasau na kena raba, e lima na kiupiti na kedra veiyawaki na valeniyadra.+ E dua na gasau na ivakarau ni ilago ni matamata ena yasa ni varada ena matamata i loma. 8 E vakarautaka sara o koya na varada ni matamata i loma, e dua na gasau. 9 E qai vakarautaka na varada ni matamata, e walu na kiupiti, e vakarautaka tale ga na duru e sau, e rua na kiupiti, ia na varada ni matamata e tiko e sau qai qara i loma. 10 E tiko e tolu na valeniyadra ena yasa yadua ni matamata ena tokalau. E tautauvata ga na kedratou levu tolutolu, e tautauvata tale ga na kedratou levu na duru e tiko ena yasana adua. 11 E qai vakarautaka o koya na raba ni matamata, e 10 na kiupiti, na balavu ni matamata e 13 na kiupiti. 12 E dua na kiupiti na vanua e lati ena mata ni valeniyadra ena yasana ruarua. Na valeniyadra ena yasana ruarua e ono na kiupiti. 13 E qai vakarautaka o koya na matamata me tekivu mai na dela ni valeniyadra* qo ina dela ni valeniyadra oya, e 25 na kiupiti na kena raba, e dua na matamata e veidonui kei na dua na matamata.+ 14 E vakarautaka sara o koya na duru e sau, e 60 na kiupiti na kena cere, vaka kina na duru e sau ena matamata ena lomanibai kece. 15 Mai na mata ni katuba ni matamata me yaco ina mata ni varada ena matamata i loma e 50 na kiupiti. 16 E vakatubaleka na valeniyadra, e duidui na kedra raba e loma vaka kina e tuba,+ kei na kedra duru e sau ena loma ni matamata ruarua. E vakatubaleka tale ga na yasa ruarua ni varada e loma qai ceuti ena duru e sau na ibulibuli ni vuniniuniu.+ 17 E kauti au sara ina raranivale e tuba, au mani raica eso na rumunikana,*+ qai wavokita na raranivale na raravatu. E 30 na rumunikana e tiko ena raravatu. 18 E tautauvata na balavu ni raravatu kei na balavu ni matamata, qori na raravatu e ra. 19 E qai vakarautaka o koya na yawa* ni vanua mai na matamata e ra me yacova na iyala ni raranivale e loma. E 100 na kiupiti ena tokalau kei na vualiku. 20 E donuya na vualiku na matamata ni raranivale e sau, e vakarautaka na kena balavu kei na kena raba. 21 E tiko e tolu na valeniyadra ena yasa yadua ni matamata ena tokalau. Na kena duru e sau kei na kena varada e tautauvata ga na kena ivakarau kei na imatai ni matamata. E 50 na kiupiti na kena balavu, e 25 na kiupiti na kena raba. 22 Na kena katubaleka, na kena varada, kei na kena ibulibuli ni vuniniuniu+ e tautauvata kei na kena ena matamata ena tokalau. Era cabeta na lewenivanua e vitu na ikabakaba mera yacova, e veidonui kei na kena varada. 23 E tiko e dua na matamata ena raranivale e loma donuya na matamata ena vualiku kei na dua tale e donuya na matamata ena tokalau. E mani vakarautaka na veiyawaki ni matamata qori, e 100 na kiupiti. 24 E qai kauti au o koya ina ceva, au raica sara e dua na matamata ena yasayasa ena ceva.+ E vakarautaka na kena duru e sau kei na kena varada, e tautauvata ga na kedra lelevu. 25 E vakatubaleka na yasana kece kei na kena varada, me vaka ga na vo ni katubaleka. E 50 na kiupiti na kena balavu, e 25 na kiupiti na kena raba. 26 E vitu na kena ikabakaba,+ e veidonui kei na kena varada. E ceuti na ibulibuli ni vuniniuniu ena yasa ruarua ni duru e sau. 27 E donuya na ceva na matamata ni raranivale e loma, e mani vakarautaka e dua na matamata ina dua tale me gole ina ceva, e 100 na kiupiti na kena yawa. 28 E qai kauti au o koya ina raranivale e loma ni keirau muria na matamata ena ceva, ni vakarautaka na matamata ena ceva na kena levu e tautauvata ga kei na vo ni matamata. 29 Na kena valeniyadra, na kena duru e sau, kei na kena varada e tautauvata kei na kena vo. E vakatubaleka kece na yasana kei na kena varada. E 50 na kiupiti na kena balavu, e 25 na kiupiti na kena raba.+ 30 E vakavarada wavoki, e 25 na kiupiti na kena balavu, e 5 na kiupiti na kena raba. 31 E donuya na raranivale e sau na kena varada, e ceuti na ibulibuli ni vuniniuniu ena kena duru e sau,+ e walu na kena ikabakaba.+ 32 E kauti au ina raranivale e loma ni keirau muri mai na tokalau, e vakarautaka sara na matamata, na kena levu e tautauvata ga kei na kena vo. 33 Na kena valeniyadra, na kena duru e sau, kei na kena varada e tautauvata kei na kena vo, e vakatubaleka na yasana kece kei na kena varada. E 50 na kiupiti na kena balavu, e 25 na kiupiti na kena raba. 34 E donuya na raranivale e sau na kena varada, e ceuti na ibulibuli ni vuniniuniu ena yasa ruarua ni duru e sau, e walu na kena ikabakaba. 35 E qai kauti au ina matamata ena vualiku,+ ni vakarautaka na kena levu e tautauvata ga kei na kena vo. 36 Na kena valeniyadra, na kena duru e sau, kei na kena varada e tautauvata kei na kena vo. E vakatubaleka na yasana kece. E 50 na kiupiti na kena balavu, e 25 na kiupiti na kena raba. 37 E donuya na raranivale e tuba na kena duru e sau, e ceuti na ibulibuli ni vuniniuniu ena yasa ruarua ni duru e sau, e walu na kena ikabakaba. 38 Ia na rumunikana kei na kena katuba e volekata na duru e sau ni matamata, e dau sava kina na isoro kama taucoko.+ 39 E tiko e rua na teveli ena yasa ruarua ni varada ni matamata me vakamatei kina na isoro kama taucoko,+ na isoro ni ivalavala ca,+ kei na isoro ni cakacala.+ 40 E tiko e rua na teveli ena taudaku ni matamata ena sala e gole cake ina matamata ena vualiku. E rua tale na teveli e tiko ena yasa kadua ni varada ni matamata. 41 E tiko e va na teveli ena yasa ruarua ni matamata, e walu kece na teveli, era vakamatea kina na isoro. 42 E ta ena vatu na va na teveli ni isoro kama taucoko. E dua veimama na kiupiti na kena balavu, e dua veimama na kiupiti na kena raba, e dua na kiupiti na kena cere. E dau biu kina na iyaya ni vakamate isoro kama kei na isoro. 43 E viri wavoki eso na vata ena lalaga taucoko e loma, na kena raba e dua na rabaniliga, e biu ena dela ni teveli na isoro lewe ni manumanu. 44 E tiko na nodra rumunikana na daulagasere ena taudaku ni matamata e loma,+ era tiko ena raranivale e loma volekata na matamata ena vualiku donuya na ceva. E dua tale na rumunikana e tiko ena matamata ena tokalau donuya na vualiku. 45 E kaya vei au o koya: “Me nodra na bete era veiqaravi ena valenisoro na rumunikana qo e donuya na ceva.+ 46 Na rumunikana e donuya na vualiku me nodra na bete era qarava na icabocabonisoro.+ Qo o ira na luvei Setoki+ era Livai, era lesi mera torovi Jiova mera qaravi koya.”+ 47 E qai vakarautaka na raranivale e loma. E 100 na kiupiti na kena balavu, e 100 na kiupiti na kena raba, e tautauvata kece na balavu ni yasana. E toka ena mata ni valenisoro na icabocabonisoro. 48 E kauti au sara o koya ina varada ni valenisoro,+ e qai vakarautaka na duru e sau ni varada, e lima na kiupiti e dua na yasana, e lima tale na kiupiti na yasana adua. Na raba ni matamata e tolu na kiupiti e dua na yasana, e tolu na kiupiti na yasana adua. 49 E 20 na kiupiti na balavu ni varada, e 11* na kiupiti na kena raba. Era na yacova na lewenivanua nira cabeta na kena ikabakaba. E tu na duru lelevu volekata na duru e sau, e yadua na yasana.+\n^ Dua na kau e tei ena gauna makawa. Na kena wa e dau caka kina na isululineni.\n^ Ipe., “tugana e lomamu.”\n^ Ipe., “vale.” E vakadewataki va qo ena wase 40-48 ni dusia na vale kece ena valenisoro se na valenisoro ga.\n^ Ipe., “na gasau ivakarau e ono na kiupiti, e dua na kiupiti kei na dua na rabaniliga.” Qo e dusia e dua na kiupiti balavu. Raica na iKuri B14.\n^ Rairai dusia na delanibai ni valeniyadra.\n^ Se “au raica eso na rumu.”\n^ Ipe., “raba.”\n^ Se rawa ni, “12.”


Cava Era Labati Kina Vakayauyau na Jiu? Cava e Sega ni Tarova Kina na Kalou? | Taro Vakaivolatabu\nWILIKA ENA VOSA Afrikaans Albanian Alur American Sign Language Amharic Angolan Sign Language Arabic Arabic (Lebanon) Armenian Assamese Azerbaijani Azerbaijani (Cyrillic) Batak (Toba) Bicol Bislama Bulgarian Catalan Cebuano Chavacano Chichewa Chilean Sign Language Chin (Hakha) Chinese (Shanghainese) Chinese (Sichuanese) Chinese (Yunnanese) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Cibemba Croatian Czech Danish Dutch Ecuadorian Sign Language Efik English Estonian Ewe Faroese Finnish Fon Frafra French Georgian German German Sign Language Greek Haitian Creole Hausa Hebrew Hiligaynon Hungarian Iban Icelandic Igbo Iloko Indonesian Isoko Italian Italian Sign Language Japanese Japanese Sign Language Javanese Kabuverdianu Kachin Kamba Kannada Kekchi Khakass Kiluba Kimbundu Kinyarwanda Kirghiz Kiribati Kirundi Kisonge Kongo Korean Kurdish Kurmanji (Caucasus) Kurdish Kurmanji (Cyrillic) Kwanyama Latvian Lingala Lithuanian Luganda Luo Macedonian Malagasy Malay Malayalam Maltese Mam Mapudungun Maya Mexican Sign Language Mingrelian Mizo Mongolian Moore Myanmar Nahuatl (Huasteca) Nepali Norwegian Nzema Oromo Ossetian Pangasinan Papiamento (Aruba) Papiamento (Curaçao) Persian Peruvian Sign Language Polish Polish Sign Language Pomeranian Portuguese (Brazil) Portuguese (Portugal) Quiche Quichua (Chimborazo) Quichua (Imbabura) Rarotongan Romanian Russian Samoan Sepedi Serbian (Cyrillic) Serbian (Roman) Sesotho (Lesotho) Setswana Shona Sidama Sinhala Slovak Slovenian Spanish Spanish Sign Language Swahili Swahili (Congo) Swati Swedish Tagalog Tahitian Talian Tamil Tatar Telugu Tetun Dili Thai Tigrinya Tongan Totonac Tsonga Turkish Turkmen Twi Tzeltal Tzotzil Ukrainian Umbundu Urdu Uruund Venda Venezuelan Sign Language Vietnamese Xhosa Yoruba Zulu vakaViti\nCava Era Labati Kina Vakayauyau na Jiu? Cava e Sega ni Tarova Kina na Kalou?\nAudio Sala me download kina na katokatoni Cava Era Labati Kina Vakayauyau na Jiu? Cava e Sega ni Tarova Kina na Kalou?\nLevu era taroga qori era sotava na veika mosimosi, ia era sega ni via kila wale ga na kena isau, era vinakata sara ga mera vakacegui. Era tukuna eso ni nodra labati vakayauyau na Jiu e vakaraitaka ni sa qai torosobu ga na ivakarau ni tamata, e dredre kina mera vakabauta na Kalou.\nRai cala me baleta na Kalou nodra labati vakayauyau na Jiu\nKa e nanumi: E cala nida taroga na Kalou na vuna e vakatara kina mera labati vakayauyau na Jiu.\nKena dina: Era taroga na tamata yalodina ni Kalou na vuna e vakatara kina na veika ca. Kena ivakaraitaki, e taroga na Kalou na parofita o Apakuki: “Na cava o ni vakatara kina na ivalavala voravora, basulawa, vakacaca kei na veivakalolomataki?” (Apakuki 1:3, Contemporary English Version) Na Kalou a sega ni cudruvi Apakuki, e raica ga me volatukutukutaki ena iVolatabu meda wilika.\nKa e nanumi: E sega ni kauaitaka na Kalou na noda rarawa.\nKena dina: E cata na Kalou na ivakarau ca kei na ka rarawa. (Vosa Vakaibalebale 6:16-19) E ‘rarawa na lomana’ ni roboti vuravura na itovo kaukaua ena gauna i Noa. (Vakatekivu 6:5, 6) E macala gona ni rarawa tale ga na lomana nira labati vakayauyau na Jiu.—Malakai 3:6.\nKa e nanumi: E totogitaki ira na Jiu na Kalou, ya na vuna era labati kina vakayauyau.\nKena dina: E vakatara na Kalou mera vakarusai Jerusalemi na kai Roma ena imatai ni senitiuri. (Maciu 23:37–24:2) Me tekivu mai na gauna qori, e sega ni digia na Kalou e dua na matamata me tovaka, se totogitaka. Na rai gona ni Kalou ni rau ‘tautauvata na Jiu kei koya e matanitu tani.’—Roma 10:12.\nKa e nanumi: Ke bula tiko na Kalou dauloloma qai kaukaua duadua, ena tarova nodra labati vakayauyau na Jiu.\nKena dina: E sega ni vakavuna na Kalou na veika rarawa, ena vakatara ga vakalekaleka ena so na gauna.—Jemesa 1:13; 5:11.\nCava vakatara kina na Kalou mera labati vakayauyau na Jiu?\nE tautauvata ga na vuna e vakatara kina na Kalou mera labati vakayauyau na Jiu kei na veika rarawa eda sotava kece, oya me vakalasui kina na ile se tarogi makawa sara. E vakamatatataka sara tu ga na iVolatabu ni liutaka tiko ena gauna qo na Tevoro na vuravura, e sega ni liutaka na Kalou. (Luke 4:1, 2, 6; Joni 12:31) Rua na itukutuku dina vakaivolatabu e vakamatatataka na vuna e vakatara kina na Kalou mera labati vakayauyau na Jiu.\nNa Kalou e solia vei keda na galala ni vakatulewa. E tukuna na Kalou vei rau na imatai ni tamata o Atama ke Ivi na ka ena vinakata, ia e sega ni sega ni vakasaurarataki rau me rau muria. Rau digia me rau lewa vakataki rau na ka e vinaka kei na ka ca. Nodrau digidigi cala eda mai sotava kina na veika rarawa, e tautauvata vinaka kei na nodra digidigi e levu ena veigauna sa oti. (Vakatekivu 2:17; 3:6; Roma 5:12) E lakolako vata kei na ka e tukuni ena ivola na Statement of Principles of Conservative Judaism: “Levu na ka rarawa e vakilai e vuravura e vu mai na noda vakayagataka cala na galala ni vakatulewa e soli vei keda.” A sega ni kauta tani na Kalou na galala qori, e solia ga vei keda na gauna meda qarava kina na veika e baleti keda nida sega ni vinakata na nona veiliutaki.\nEna vakaotia na Kalou na revurevu kece ni nodra labati vakayauyau na Jiu. E yalataka na Kalou me vakaturi ira na vica vata na milioni era takali, wili kina o ira na Jiu era labati vakayauyau. Ena vakaotia tale ga na nodra rarawa o ira na sega ni labati ena veika vakadomobula era sotava. (Aisea 65:17; Cakacaka 24:15) Ena vakayacora dina na Kalou na vosa ni yalayala qori baleta ni lomani keda na kawatamata.—Joni 3:16.\nEra yalodina tiko ga e levu na Jiu era labati kei ira na bula, e vakaibalebale nodra bula nira kila na vuna e vakatara kina na Kalou me yaco na veika ca, e nakita tale ga me vakaotia.\nRarawa Saumi na Taro Vakaivolatabu Vosota na iTuvaki Dredre Vakacegu & Marau\nNa Rai ni iVolatabu me Baleta Noda Vakararawataki\nE kauaitaka na Kalou na noda vakatovolei kei na noda rarawa?\niMeli iMeli Cava Era Labati Kina Vakayauyau na Jiu? Cava e Sega ni Tarova Kina na Kalou?\nijwbq wase 45\nE Kauaitaka na Kalou na Noda Rarawa?


NAI VAKARUA 3 FOV - Eda a qai gole yani, ka lako cake e - Bible Search\nNAI VAKARUA 2 NAI VAKARUA 4\nNAI VAKARUA 3\nAi tukutuku kei Oki na tui Pasani, 1-11. Sa votai na nona vanua, 12-22. Sa masu ko Mosese me lako ki Kenani, 23-25, ia sa raica walega, 26-29.\n1Eda a qai gole yani, ka lako cake e na sala ki Pasani: a sa lako mai me vala kei keda ko Oki na tui Pasani, ko koya kei ira kecega na nona tamata, me ia nai valu mai Etirei. 2A sa kaya vei au ko Jiova, Mo kakua ni rerevaki koya: ni'u na soli koya, kei ira kecega na nona tamata, kei na nona vanua, ki na ligamu; ia ko na kitaka vua me vaka ko a kitaka vei Sioni na nodra tui na Amoraiti, ko koya ka tiko mai Esiponi. 3A sa soli Oki talega, na tui Pasani, ko Jiova na noda Kalou, ki na ligada, kei ira kecega na nona tamata: ia eda sa yaviti ira ka sa sega e dua sa vo vua. 4Ia eda sa rawa na nona koro kecega e na gauna ko ya, sa sega e dua na koro eda sa sega ni kovea maivei ira, e onosagavulu na koro, a vanua kecega ko Arikopi, na matanitu i Oki mai Pasani. 5A koro kecega oqo sa viribaiti e na bai vatu cecere, ka sa vakaisogo, ka sa vakasamugakagaka: ka sa vuqa sara talega na veikoro sa sega ni vakabai. 6Ia eda a vakawabokotaki ira, me vaka na ka eda a kitaka vei Sioni na tui Esiponi, ni da a vakarusai ira kece sara na tagane, kei ira na yalewa, kei ira na lalai, e na koro kecega. 7Ia na manumanu kecega e yavai va, kei nai yau e na veikoro, eda sa tokitaka me noda. 8Ia eda sa kovea, e na gauna ko ya, mai na ligadrau na nodra tui na Amoraiti: na vanua sa koto e na baravi ni Joritani oqo, mai na uciwai ko Arinoni ka yaco ki na ulu-ni-vanua ko Erimoni; 9(ko Erimoni era vakatoka ko Sirioni ko ira na kai Saitoni; ia era sa vakatoka ko Siniri ko ira na Amoraiti:) 10a veikoro kecega mai na buca, kei Kiliati taucoko, kei Pasani taucoko, ka yacovi Salika kei Etirei, na veikoro ni matanitu i Oki mai Pasani. 11Sa vo ga ko Oki na tui Pasani vei ira na kena vo ni tamata yagolevu sara; raica, sai mocemoce aironi na nonai mocemoce; sa sega li ni toka mai Rapa era sa taukena na luve i Amoni? e ciwa na kiupiti na kena balavu, ka va na kiupiti na kena rabailevu, me vaka na kiupiti ni tamata.\n12Ia na vanua oqo, eda sa taura e na gauna ko ya, mai Aroeri, ko koya mai na uciwai ko Arinoni: ia e dua na wase ni ulu-ni-vanua ko Kiliati, kei na kena veikoro, au a solia vei ira na Rupeni kei ira na Kata: 13ia na kena wase i Kiliati sa vo, kei Pasani taucoko, na matanitu i Oki, au a solia ki na dua na kena wase ni mataqali i Manasa; na vanua kecega ko Arikopi, kei Pasani taucoko, o koya sa dauvakatokai na vanua ni tamata yagolevu sara. 14Ko Jairi na luve i Manasa sa taura na vanua kecega ko Arikopi ka yaco ki na nodra i yalayala na luve i Kisuri kei Meeka; ka sa vakatokai ira e na yacana, Na veikoro i Jairi mai Pasani, ka yacova na gauna oqo. 15Ia ka'u a soli Kiliati kivei Mekiri. 16Ia vei ira na Rupeni kei ira na Kata, ka'u a solia mai Kiliati ka yacova na uciwai ko Arinoni, e dua na kena wase ni buca, kei nai yalayala me yacova na uciwai ko Japoki, sa nodra i yalayala na luve i Amoni; 17na vanua cecelevu talega, kei na Joritani kei na baravi, mai Kinereci ka yacova na wasawasa mai na vanua cecelevu, na Wasa Tuituina, e ruku i Asitoci-pisika vaka ki na tu-i-cake. 18Ia ka'u a vakaroti kemuni e na gauna ko ya, ka kaya, Sa solia vei kemuni na vanua oqo ko Jiova na nomuni Kalou mo ni taukena: kemuni kecega na tamata i valu mo ni vakaiyaragi ka liutaki ira na wekamuni na Isireli. 19Ia ko ira ga na watimuni, kei na nomuni lalai, kei na nomuni manumanu e yavai va, (au sa kila sa levu na nomuni manumanu), era na tiko e na nomuni veikoro ka'u sa solia oti vei kemuni; 20ka me solia oti mada ko Jiova nai vakavakacegu vei ira na wekamuni, me vaka vei kemuni, ka me ra taukena talega na vanua sa solia vei ira ko Jiova na nomuni Kalou mai na tai kadua ni Joritani: ko ni na qai lesu na tamata yadua ki na nona vanua, ka'u sa solia vei kemuni.\n21Ia ka'u a vakaroti Josua e na gauna ko ya, ka kaya, Sa raica na matamu na ka kecega sa cakava ko Jiova na nomu Kalou vei rau na tui oqo: ena cakacaka vakakina ko Jiova ki na matanitu kecega ko na lako yani kina: 22mo kakua ni rerevaki ira: ni sa veivala e na vukumuni ko Jiova na nomuni Kalou.\n23Ia ka'u a vakamasuti Jiova e na gauna ko ya, ka kaya, 24Kemuni Jiova na Turaga, kemuni sa ia me vakatakila vua na nomuni tamata na kemuni levu, kei na ligamuni kaukauwa: ia ko cei na kalou mai lomalagi se e vuravura me cakava rawa na ka sa tautauvata kei na nomuni cakacaka, kei na nomuni kaukauwa? 25Me'u lako mada, ka raica na vanua vinaka, mai na tai kadua ni Joritani, na ulu-ni-vanua vinaka ko ya, kei Lepanoni. 26Ia ka sa cudruvi au ko Jiova e na vukumuni, ka sega ni rogoci au: sa kaya ga vei au ko Jiova, Mo kua so; mo kakua ni vosa tale vei au e na ka oqo: 27Mo cabe ki na dela i Pisika, ka rai yani vaka ki ra, kei na tokalau, kei na ceva, kei na tu-i-cake, ka raica e na matamu: ni ko na sega ni qalo-kosova na Joritani oqo. 28Ia mo vakaroti Josua, ka vaqaqataki koya, ka vakaukauwataki koya: ni na liutaki ira na tamata oqo ko koya, ka na vakatikori ira ko koya e na vanua ko na raica.\n29Ia eda a tiko e na buca sa donui Peci-piori.


Joni 1 | iVolatabu ena Internet | Vakadewa ni Vuravura Vou\nWILIKA ENA VOSA Afrikaans Albanian Alur American Sign Language Amharic Arabic Argentinean Sign Language Armenian Armenian (West) Ashaninka Australian Sign Language Austrian Sign Language Aymara Azerbaijani Azerbaijani (Cyrillic) Baoule Bassa (Cameroon) Batak (Karo) Batak (Toba) Belgian French Sign Language Belize Kriol Bengali Bicol Bislama Bolivian Sign Language Brazilian Sign Language British Sign Language Bulgarian Cambodian Catalan Cebuano Changana (Mozambique) Chichewa Chilean Sign Language Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chinese Sign Language Chitonga Chitonga (Malawi) Chitumbuka Chol Cibemba Colombian Sign Language Costa Rican Sign Language Croatian Croatian Sign Language Cuban Sign Language Cubeo Czech Czech Sign Language Dangme Danish Drehu Dutch Dutch Sign Language Ecuadorian Sign Language Efik Emberá (Catío) Emberá (Northern) English Estonian Ewe Filipino Sign Language Finnish French French Sign Language Ga Galician Garifuna Georgian German German Sign Language Ghanaian Sign Language Greek Greek Sign Language Guahibo Guambiano Guarani Guatemalan Sign Language Gujarati Gun Haitian Creole Hebrew Hiligaynon Hindi Hiri Motu Honduras Sign Language Hungarian Hungarian Sign Language Icelandic Igbo Iloko Indian Sign Language Indonesian Indonesian Sign Language Inga Irish Sign Language Isoko Israeli Sign Language Italian Italian Sign Language Jamaican Creole Jamaican Sign Language Japanese Japanese Sign Language Javanese Kabiye Kamba Kannada Karen (S'gaw) Kazakh Kenyan Sign Language Kikaonde Kikongo Kikuyu Kiluba Kinyarwanda Kirghiz Kiribati Kirundi Kisi Kongo Korean Korean Sign Language Kosraean Krio Kwangali Kwanyama Laotian Latvian Lingala Lithuanian Luganda Lunda Luo Luvale Macedonian Macua Macushi Madagascar Sign Language Malagasy Malawi Sign Language Malay Malayalam Malaysian Sign Language Maltese Mambwe-Lungu Mapudungun Marathi Marshallese Maya Mexican Sign Language Mixtec (Guerrero) Moore Motu Mozambican Sign Language Myanmar Navajo Ndau Ndebele Ndebele (Zimbabwe) Nepali New Zealand Sign Language Nias Nicaraguan Sign Language Nigerian Sign Language Norwegian Nyaneka Nyungwe Nzema Oromo Ossetian Otetela Panamanian Sign Language Pangasinan Papiamento (Curaçao) Paraguayan Sign Language Pennsylvania German Persian Peruvian Sign Language Polish Polish Sign Language Ponapean Portuguese (Brazil) Portuguese (Portugal) Portuguese Sign Language Punjabi Páez Quebec Sign Language Quechua (Ancash) Quechua (Ayacucho) Quechua (Bolivia) Quechua (Cuzco) Quechua (Huallaga Huánuco) Quechua (Huaylla Wanca) Rapa Nui Romanian Russian Russian Sign Language Salvadoran Sign Language Samoan Sango Sateré-Mawé Sena Sepedi Sepulana Serbian (Cyrillic) Serbian (Roman) Sesotho (Lesotho) Setswana Seychelles Creole Shona Silozi Sinhala Slovak Slovak Sign Language Slovenian Slovenian Sign Language Solomon Islands Pidgin South African Sign Language Spanish Spanish Sign Language Sranantongo Sunda Swahili Swahili (Congo) Swati Swedish Swedish Sign Language Swiss German Sign Language Tagalog Tahitian Taiwanese Sign Language Tajiki Tamil Tatar Telugu Tetun Dili Thai Thai Sign Language Ticuna Tigrinya Tiv Tojolabal Tok Pisin Tongan Torres Strait Creole Totonac Tshiluba Tshwa Tsonga Turkish Turkmen Tuvaluan Twi Tzotzil Uighur (Cyrillic) Ukrainian Umbundu Urdu Uruguayan Sign Language Uzbek Uzbek (Roman) Venda Venezuelan Sign Language Vietnamese Wallisian Waray-Waray Wayuunaiki Xavante Xhosa Yoruba Zambian Sign Language Zapotec (Isthmus) Zimbabwe Sign Language Zulu vakaViti\nVola o Joni 1:1-51\nTamata na Vosa (1-18)\niVakadinadina e solia o Joni na Dauveipapitaisotaki (19-28)\nJisu na Lami ni Kalou (29-34)\niSevu ni tisaipeli nei Jisu (35-42)\nFilipi kei Nacanieli (43-51)\n1 Ena ivakatekivu a bula na Vosa,+ e bula vata kei na Kalou+ na Vosa, e dua na kalou*+ na Vosa. 2 A tiko vata kei na Kalou o koya qo mai na ivakatekivu. 3 E buli na ka kece ena vukuna,+ e sega ni dua na ka e buli me sega ni vakaitavi kina. Na ka kece e buli 4 ena vukuna e rawa kina na bula, na bula qori e rarama ni tamata.+ 5 E cila yani na rarama ina butobuto,+ ia e sega ni bokoca rawa na rarama ya na butobuto. 6 E tala mai na Kalou e dua na tagane me nona mata, na yacana o Joni.+ 7 E lako mai na tagane qo me ivakadinadina, me vakadinadinataki koya na rarama+ mera vakabauta na tamata kece ena vukuna. 8 E sega ni rarama ya o koya,+ e mai tukuna ga na ka e baleti koya na rarama. 9 Sa voleka ni lako mai vuravura na rarama dina ena mai vakararamataki ira na tamata kece ga.+ 10 A tiko e vuravura o koya,+ e bau vakaitavi ena caka ni vuravura,+ ia e sega ni kilai koya o vuravura. 11 E lako ina nona vanua, ia era sega ni ciqomi koya na kainona. 12 Ia vei ira kece na ciqomi koya, e solia vei ira na dodonu mera luve ni Kalou,+ ni laurai vei ira nodra vakabauta na yacana.+ 13 E vu vakalou+ nodra sucu, e sega ni vu ena nodra isema vakadra se lewa vakayago se lewa vakatamata. 14 E mai tamata*+ na Vosa, e tiko vata kei keda, eda raica tale ga nona lagilagi, na lagilagi qo e solia o tamana vua na luvena duabau.+ E sinai ena loloma soli wale kei na dina. 15 (E vakadinadinataki koya o Joni, io e kacivaka sara ga: “O koya ga qo au a vakaibalebaletaka tiko niu kaya, ‘O koya e muri au mai e uasivi au ni a bula e liu vei au.’”)+ 16 Na ka kece eda rawata, eda rawata ena uasivi ni nona yalololoma, ya na loloma soli wale e vakaikuritaki tiko ga. 17 Ni a soli vei Mosese na Lawa,+ ia na loloma soli wale+ kei na dina e qai mai vakaraitaka o Jisu Karisito.+ 18 E sega ni dua na tamata sa raica na Kalou ena dua na gauna,+ na luvena duabau ga e vaka na kalou+ e tiko ena yasa i Tamana,*+ e tukuni koya.+ 19 Qo na ivakadinadina e solia o Joni nira talatala yani na Jiu vei ira na bete kei ira na Livai mai Jerusalemi mera lai tarogi koya: “O cei o iko?”+ 20 E sega tale ni vunitaka, e tukuna ga vakadodonu: “Au sega ni Karisito.” 21 Era mani taroga: “O cei ga o iko, o Ilaija?”+ E kaya: “Sega.” “O iko na parofita?”+ E kaya: “Sega!” 22 Era qai kaya vua: “O cei ga o iko? Tukuna mai me keimami lai tukuna vei ira na talai keimami mai. Vakamacalataki iko mada.” 23 E kaya: “O yau ga na domo e kacivaka tiko ena vanua talasiga, ‘Ni vakadodonutaka na sala i Jiova,’*+ me vaka e tukuna na parofita+ o Aisea.” 24 Era talai ira yani qori na Farisi. 25 Era qai tarogi koya nira kaya: “Na cava ga o veipapitaisotaki kina ni o sega ni Karisito, se o Ilaija, se parofita?” 26 E tukuna vei ira o Joni: “Au veipapitaisotaki ena wai. E maliwai kemuni tiko e dua oni sega ni kila. 27 E muri au mai o koya qai sega mada ga ni ganiti au meu sereka na wa ni nona ivava.”+ 28 A yaco kece qo mai Pecani ena tai ni Joritani, na vanua e veipapitaisotaki tiko kina o Joni.+ 29 Ena siga tarava e raici Jisu ni lako tiko yani vua, qai kaya: “Raica na Lami+ ni Kalou ena kauta tani na nodra ivalavala ca+ na kai vuravura!+ 30 O koya ga qo au a vakaibalebaletaka tiko niu kaya: ‘O koya e muri au mai e uasivi au ni a bula e liu vei au.’+ 31 Au sega mada ga ni kilai koya, ia au veipapitaisotaki ena wai mera kilai koya kina na Isireli.”+ 32 E vakadinadina tale ga o Joni ni kaya: “Au raica ni lako sobu mai lomalagi na yalo tabu me vaka na ruve, e mai toka vua.+ 33 Au sega mada ga ni kilai koya, ia e kaya vei au o koya e talai au mai meu veipapitaisotaki ena wai: ‘O koya ga o raica ni lako sobu vua na yalo tabu qai lai toka vua,+ o koya qo ena veipapitaisotaki ena yalo tabu.’+ 34 Au raica sara ga, au vakadinadinataka tale ga ni o koya ga qo na Luve ni Kalou.”+ 35 Ena siga tarava eratou a tucake vata tu o Joni kei na rua nona tisaipeli. 36 Ni raici Jisu ni taubale tiko, e kaya: “Raica, na Lami+ ni Kalou!” 37 Ni rau rogoca ya na tisaipeli, erau muri Jisu sara. 38 E qai vuki o Jisu, e raica ni rau muri tiko yani, e kaya vei rau: “Na cava drau vaqara?” Erau kaya vua: “Rapai, (kena ibalebale, “Qasenivuli”), oni vakaitikotiko i vei?” 39 E kaya vei rau: “Drau lako mai, drau na qai raica.” Eratou gole vata sara, rau raica na vanua e vakaitikotiko kina, rau tiko e kea kei koya ena siga ya. Qo ni sa voleka na ikatini ni aua.* 40 O Adriu+ na taci* Saimoni Pita e dua vei rau na rogoca na ka e tukuna o Joni mani muri Jisu sara. 41 E kunea e liu na tacina o Saimoni, qai tukuna vua: “Keirau sa kunea na Mesaia”+ (kena ibalebale, “Karisito”), 42 e kauti koya sara vei Jisu. Ni raici koya o Jisu e kaya: “O iko o Saimoni+ na luvei Joni, o na vakatokai o Kifa” (kena ibalebale, “Pita”).+ 43 Ena siga tarava e vinakata o Jisu me lako i Kalili. E raici Filipi+ sara, qai kaya vua: “Muri au mai.” 44 O Filipi e kai Peciseita na nodrau koro o Adriu kei Pita. 45 E raici Nacanieli+ o Filipi qai kaya vua: “Keitou sa kunei Jisu na luvei Josefa+ mai Nasareci, o koya e vola o Mosese ena Lawa kei ira tale ga na Parofita.” 46 Ia e kaya vua o Nacanieli: “Ena bau kune e dua na ka vinaka mai Nasareci?” E kaya vua o Filipi: “Lako mai mo raica.” 47 E raici Nacanieli sara o Jisu ni lako tiko yani vua, e kaya me baleti koya: “Raica, e dua na kai Isireli dina, e sega ni dau lawaki.”+ 48 E kaya vua o Nacanieli: “Oni kilai au vakacava?” E sauma o Jisu: “Au a raici iko ni o tiko ena ruku ni vunilolo ni bera ni kacivi iko o Filipi.” 49 E kaya vua o Nacanieli: “Rapai, o kemuni ga na Luve ni Kalou, oni Tui Isireli.”+ 50 E kaya vua o Jisu: “O vakabauta ena vuku wale ga ni noqu tukuna niu raici iko ena ruku ni vunilolo? O na raica e levu tale na ka e uasivia qori.” 51 E mani tukuna vua: “Au tukuna vakadodonu sara vei kemudou, dou na raica ni tadola na lomalagi, dou na raici ira na agilosi ni Kalou nira lako cake ra lako sobu tale ga vua na Luve ni tamata.”+\n^ Se “vakalou.”\n^ Kir., “lewe.”\n^ Se “lomasere i Tamana.” Qo e vakaibalebaletaka na itutu e vakadonui.\n^ Rauta na 4 na kaloko ena yakavi.\n^ E sega ni vakamatatataki ena vosa vaKirisi se qase vei Pita o Adriu se gone.


iTalanoa ni Nona Bula: Ratou Mai Veitacini Vakayalo na Sisita ni Katolika | Felisa kei Araceli Fernández\nWILIKA ENA VOSA Acholi Albanian Amharic Arabic Armenian Armenian (West) Australian Sign Language Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Boulou Bulgarian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga (Malawi) Chitumbuka Chiyao Chuvash Croatian Czech Danish Dutch English Estonian Finnish French Georgian German Greek Guarani Gujarati Gun Hebrew Hiligaynon Hindi Hiri Motu Hungarian Ibanag Icelandic Igbo Iloko Indonesian Isoko Italian Japanese Kamba Kannada Kikuyu Kinyarwanda Kirghiz Kiribati Kirundi Korean Kurdish Kurmanji (Caucasus) Kurdish Kurmanji (Cyrillic) Latvian Lhukonzo Lithuanian Luganda Luo Macedonian Macua Malagasy Malay Malayalam Marathi Maya Mongolian Moore Ndau Ndebele (Zimbabwe) Nepali Norwegian Nyungwe Oromo Ossetian Pangasinan Papiamento (Aruba) Papiamento (Curaçao) Persian Pidgin (Cameroon) Polish Portuguese (Brazil) Punjabi Quechua (Bolivia) Romanian Runyankore Russian Samoan Sango Sena Serbian (Cyrillic) Serbian (Roman) Shona Sidama Sinhala Slovak Slovenian Solomon Islands Pidgin Spanish Sranantongo Swahili Swedish Tagalog Tajiki Tamil Tatar Telugu Tetun Dili Thai Tigrinya Tok Pisin Tshwa Turkish Turkmen Tuvaluan Tzotzil Ukrainian Urdu Urhobo Uzbek Vietnamese Waray-Waray Wolaita Yoruba Zande Zapotec (Isthmus) vakaViti\nRatou Mai Veitacini Vakayalo na Sisita ni Katolika\nTalanoataka o Felisa kei Araceli Fernández\n“SA RAUTA,” e kailavaka o Araceli e gone vei au. “Au sega tale ni via rogoca e dua na ka me baleta nomu lotu, e vakasisila sara ga. Au sevaki iko!” Au sa yabaki 91 qo, ia au se nanuma vinaka tu ga na kena mositi au na veivosa ya. Ia me vaka e kaya na Dauvunau 7:8: “E vinaka na itinitini ni dua na ka, e ca na kena itekitekivu.” Qori sara ga na ka e qai yaco.—Felisa.\nFelisa: Au susu ena vuvale daulotu. E 13 na wekaqu era bete se ra vakaitutu ena lotu Katolika. Na tuitabu mada ga o John Paul II e tauca na vosa ni vakanuinui vinaka vua e dua na wekai Na, e bete qai dau veivakavulici ena koronivuli ni lotu Katolika. E sega ni levu sara na ka keitou taukena. E daunikaukamea o tamaqu, e cakacaka e tuba o tinaqu. Keitou le walu na gone, au qase duadua.\nE yaco na veivaluvaluti vakalewenivanua e Sipeni niu yabaki 12. E bala sara i valeniveivesu o tamaqu ni oti qori. E sega ni taleitaka na matanitu na nona rai me baleta noda dui lewai keda ga. E dredre nona vakani keitou o Na, mani tukuna e dua nona itokani me ratou vakau e tolu na taciqu —Araceli, Lauri, kei Ramoni—ina dua na vale ni sisita i Bilbao, Sipeni. Eratou na sega ni walokai kina.\nAraceli: Ena gauna ya, au se qai yabaki 14, o Lauri yabaki 12, o Ramoni yabaki 10. E dredre dina neitou veitalatala. Keitou dau sasamaki e Bilbao. Oti e rua na yabaki, keitou vakau ina dua na vale levu ni sisita mai Zaragoza, era dau qaravi kina na itabaqase. Keitou dau sasamaki e valenikuro, qo e cakacaka veivakaocai dina vua e dua na itabagone.\nFelisa: Ni ratou gole i Zaragoza na taciqu, rau nanuma kina o tinaqu kei na dua na bete, e noqu momo tale ga, meu lai cakacaka e kea. Rau raica niu na yawaka kina e dua na tagane e sa taleitaki au tiko. Ia me vaka niu daulotu, au taleitaka meu lai tiko vakalailai e kea. Au dau gole ena Misa e veisiga. Au dau vakasamataka tale tu ga meu daukaulotu me vakataki dua keirau veitatacini e vakailesilesi tiko ni lotu Katolika mai Aferika.\nNa vale ni sisita mai Zaragoza, e Sipeni (imawi) iVakadewa vakaivolatabu ni Nácar-Colunga (imatau)\nEra sega ni uqeti au na sisita meu qarava na Kalou ena so tale na vanua, e vaka tale meu vesu tu eke. Ni oti gona e dua na yabaki, au nanuma meu lesu i vale meu lai qaravi noqu momo, e bete. Dina niu na cakava na cakacaka ni vale, ia keirau na cavuqaqataka tale ga na Rosario (nodra masumasu na katolika) ena veiyakavi. Au dau taleitaka tale ga na tuva senikau e valenilotu, kena vakaisulutaki na ivakatakarakara i Meri kei ira na “sanito.”\nAraceli: Ia e veisau neitou bula. Ni oti na imatai ni noqu bubului, era vakatulewataka na sisita me keitou sa veitalatala. O Ramoni e tiko ga i Zaragoza, o Lauri e gole i Valencia, au vakau i Madrid, qo na vanua au lai bubului tale kina. Ena vale ni sisita i Madrid, e vakarautaki kina nodra itikotiko na gonevuli, itabaqase, kei na so tale na vulagi, e levu dina kina na cakacaka. Au dau qaravi ira na malumalumu.\nAu nanuma sara ga ni na vakamarautaki au na veiqaravi vakasisita. Au namaka me wiliki na iVolatabu, me kilai tale ga. Ia e sega ni dua e veivosakitaka na Kalou se o Jisu, sega tale ga ni vakayagataki eke na iVolatabu. Au vulica ga eso na vosa vakaLatina, nodra bula na “sanito,” kei na nona sokaloutaki o Meri. E levu ga na cakacaka kaukaua.\nDua na ka noqu lomaocaoca, au mani gole vua na neimami iliuliu. Au tukuna vua ni sega ni yaga noqu cakacaka vakaukaua mera rawa ilavo vakailawaki ga kina eso, ni ratou vinakata tu na veivuke noqu vuvale. E lokataki au ena sela ni nanuma niu na veisautaka noqu rai, meu kua tale ga ni biubiu.\nEra sereki au vakatolu na sisita ena nodra via kila keu via biubiu. Ia ni sega ni veisau na lomaqu, era tukuna meu vola, “Au na biubiu niu via qaravi Setani, sega ni Kalou.” Au kurabui sara ga, ia au na sega tu ga ni cakava qori, dina niu via biubiu. Au mani kerea meu raica e dua na bete meu tukuna vua na ka e yaco. E tuvanaka o koya ina tabacakacaka meu lesu i Zaragoza. Oti e vica na vula, sa qai soli na galala meu biubiu. Sega ni dede rau sa biuta tale ga o Lauri kei Ramoni na vale ni sisita rau tiko kina.\nTAWASEI KEITOU E DUA NA IVOLA VAKATABUI\nFelisa: Toso na gauna au vakawati qai gole i Cantabria. Au se lako tiko ga ena Misa. Dua na Sigatabu a vakarogoi e dua na itukutuku veivakurabuitaki. E kacivaka na italatala ena levu ni nona cudru, “Raica na ivola qo!” qai dusia na ivola Na Ka Dina sa Basika Ki na Bula Tawamudu. E tomana, “Ke solia vei iko e dua na ivola qo, mo solia vei au se viritaka laivi!”\nE sega vei au na vola ya, ia au vinakata sara ga e dua. Ni oti e vica na siga e tukituki yani e rua na iVakadinadina i Jiova rau qai solia na ivola e “vakatabui.” Ena bogi tiko ga ya au wilika kina na ivola. Ni rau lesu yani na marama ya, au vinakata sara ga meu vulica na iVolatabu.\nNa ivola e “vakatabui”\nE tara na lomaqu na ka dina. Au sa qai lomani Jiova ga vakalevu qai gugumatua ena cakacaka vakaitalatala. Au papitaiso ena 1973. E sega ni rawarawa meu wasea na ka dina vei ratou noqu vuvale, ia au cakava ena kena levu au rawata. Me vaka ga au vakamacalataka mai ena itekitekivu, ratou tusaqata vakaukaua na noqu vakabauta, vakauasivi na taciqu o Araceli.\nAraceli: Na veika ca au sotava mai na vale ni sisita e vakavuna meu cudrucudru. Ia au se lako tiko ga ena Misa ena Sigatabu, qai cavuta tiko ga na Rosario e veisiga. Au se vinakata tiko ga meu kila vinaka na iVolatabu, au kerea tale ga nona veivuke na Kalou. Dua na ka nona marautaka o Felisa na ka e tukuna me baleta nona vakabauta, au lai nanuma kina ni sa sivia tale nona via lotu. Au sega sara ga ni duavata kei na ka e tukuna.\nNi oti e vica na yabaki, au lesu tale i Madrid meu lai cakacaka qai vakamau. Toso na gauna, au sa dau vakatitiqa. Au raica nira sega ni dau bulataka na ivakavuvuli ena Kosipeli o ira na dau gole ena Misa. Au mani tinia na noqu lai lotu. Au sega ni via vakabauta tale na “sanito,” na vakatutusa, se na kama i eli. Au biuta laivi na ivakatakarakara e tu vei au. Au sega ni vakadeitaka ke donu tiko na ka au cakava. Dua na ka noqu yalolailai, ia au kerea tiko ga vua na Kalou: “Au vinakata meu kilai kemuni. Ni vukei au!” Au nanuma lesu nodra dau lako mai vale na iVakadinadina i Jiova, ia au sega vakadua ni dolava na katuba. Au sa sega ni nuitaka e dua na lotu.\nEna yabaki 1980 vakacaca, na taciqu o Lauri kei Ramoni rau tiko mai Varanise kei Sipeni, erau sa tekivu vulica na iVolatabu kei ira na iVakadinadina. Au nanuma ni rau sa vakacalai me vakataki Felisa. E muri au sotava e dua na marama o Angelines e iVakadinadina i Jiova, keirau veitokani vinaka sara. Levu na gauna rau sureti au vakaveiwatini meu vulica na iVolatabu. Dina niu vakatitiqa, ia erau liaca niu vinakata dina meu kila na iVolatabu. Au sa mani tukuna ga vei rau: “Sa donu. Au na vuli, ia meu vakayagataka ga noqu iVolatabu,” qori na ivakadewa na Nácar-Colunga.\nVAKADUAVATATAKI KEITOU NA IVOLATABU\nFelisa: Niu papitaiso ena 1973, e rauta ni 70 na iVakadinadina era tiko ena siti o Santander, na koroturaga kei Cantabria mai Sipeni. Me vakaoti na yalava taucoko, ena vinakati me keimami vodo basi mada qai vodo motoka e muri. Keimami lako ena veikorokoro me yacova ni sa tarai na vica na drau na koro ena yasayasa ya.\nAu marautaka na noqu veivakavulici ena iVolatabu, ni ratou papitaiso kina e le 11. Levu ratou lotu Katolika. Niu lotu Katolika e liu, au kila ni dodonu meu vosota, me tu tale ga vei au na rai donu niu vakavulici ratou. Au liaca ni na taura toka na gauna me ratou qai biuta na nodratou vakabauta, me tara tale ga na lomadratou na veidusimaki ni iVolatabu kei na yalo tabu i Jiova me ratou kila kina na ka dina. (Iper. 4:12) E papitaiso na watiqu o Bienvenido ena 1979, e ovisa tu e liu. A tekivu vulica tale ga na iVolatabu o tinaqu, e takali ni oti ga e dua na gauna lekaleka.\nAraceli: Au sega ni vakabauti ira na iVakadinadina ni tekivu noqu vuli iVolatabu. Ni toso na gauna, au vakila ni sa seavu na noqu cudru. Na ka au taleitaka me baleti ira na iVakadinadina, nira bulataka na ka era vunautaka. Au sa sega ni vakatitiqa, ia au sa vakabauta na ka au vulica, au marau tale ga vakalevu. Era kaya mada ga eso keimami tiko veitikivi, “Araceli, kua ni biuta na ka o sa cakava qori!”\nAu se nanuma vinaka tu ga na ka au masulaka: “Vinaka Jiova ena nomu sega vakadua ni biuti au, oni vakarautaka e levu na sala meu qara kina na ka au vinakata—na kilaka dodonu vakaivolatabu.” Au kere veivosoti vei Felisa ena vosa mosimosi au tauca vua. Keirau sa sega ni veiba, levu na gauna keirau dau veivosakitaka na iVolatabu. Au papitaiso ena 1989 niu sa yabaki 61.\nFelisa: Au sa yabaki 91 qo, au yada, sa sega tale ga niu kaukaua me vaka e liu. Ia au wilika e veisiga na iVolatabu, tiko ena soqoni ena gauna e vinaka kina noqu bula, au marautaka tale ga meu vakaitavi ena cakacaka vakaitalatala ena kena levu duadua au rawata.\nAraceli: Niu a dua tu na sisita, au via vunau vei ira na bete kei na sisita ena cakacaka vakaitalatala. Au solia e levu na vola qai marautaki neimami veivosaki. Au nanuma lesu nona tukuna vei au e dua na bete ni oti e vica na veisiko: “Araceli, au duavata kei iko, ia au sega ni cakava rawa e dua na ka niu sa qase. Na cava era na tukuna na lewe ni parisi kei ira na noqu vuvale?” Au sauma: “Na cava ena tukuna na Kalou?” E deguvacu ena madua, ia e sega ni yaloqaqa me vaqara tiko ga na ka dina.\nAu nanuma lesu na gauna marautaki ena noqu bula, a tukuna o watiqu me keirau lako vata ena soqoni. E yabaki 80 vakacaca ena gauna qori, tekivu mai na gauna ya e sega vakadua ni calata na soqoni. E vulica na iVolatabu qai dua na dautukutuku bera ni papitaiso. Au sega ni guilecava na gauna marautaki ena neirau cakacaka vakaitalatala. Ia e takali ni vo e rua na vula me papitaiso.\nFelisa: Dua dina na ka marautaki ena noqu bula niu raici ratou na tolu na taciqu. Ratou dau tusaqati au e liu, ia qo ratou sa taciqu vakayalo. Keitou marautaka dina me keitou veivosakitaki Jiova na neitou Kalou kei na nona Vosa! Keitou sa duavata vakayalo vakaveitacini. *\n^ para. 29 O Araceli, Felisa, kei Ramoni. Ratou yabaki 87, 91, kei na 83, ratou gugumatua tiko ni qaravi Jiova nikua. Sa takali o Lauri ena 1990 qai yalodina vei Jiova.\niMeli iMeli Ratou Mai Veitacini Vakayalo na Sisita ni Katolika